qundao/data-zh-poetry huggingface dataset:
点绛唇 其十九 瑞香
作者：王十朋
朝代：宋

阑槛阴沈，紫云呈瑞馀寒凛。卷帘欹枕。香逼幽人寝。入梦何年，庐阜闻名稔。风流甚。阿谁题品。唤作熏笼锦。
点绛唇·仙友苍苍
作者：王十朋
朝代：宋
体裁：词

仙友苍苍，西风吹散天香好。暗飘龙脑。金栗枝头小。谁种丹霄，造化玄功妙。真堪笑。学仙疏谬。有似西河老。
点绛唇·庭院深深
作者：王十朋
朝代：宋
体裁：词

庭院深深，异香一片来天上。
傲春迟放。
百卉皆推让。
忆昔西都，姚魏声名旺。
堪惆怅。
醉翁何往。
谁与花标榜。
点绛唇·毗舍遥遥
作者：王十朋
朝代：宋

毗舍遥遥，异香一炷驰名久。妙香稀有。鼻观深参透。问讯东来，知□谁先後。称仙友。十花为偶。近有江西守。
点绛唇·清夜沈沈
作者：王十朋
朝代：宋
体裁：词

清夜沈沈，携来深院柔枝小。
俪兰开巧。
雪里乘风袅。
温室寒祛，旖旎仙姿早。
看成好。
花仙欢笑。
不管年华老。
点绛唇·畏日炎炎
作者：王十朋
朝代：宋
体裁：词

畏日炎炎，梵香一炷熏亭院。鼻根充满。好利心殊浅。贝叶书名，名义谁能辨。西风远。胜鬟不见。喜见琼花面。
点绛唇·素香丁香
作者：王十朋
朝代：宋
体裁：词

落木萧萧，琉璃叶下琼葩吐。素香柔树，雅称幽人趣。
无意争先，梅蕊休相妒。含春雨，结愁千绪，似忆江南主。
点绛唇·羽盖垂垂
作者：王十朋
朝代：宋
体裁：词

羽盖垂垂，玉英乱簇春光满。韵香清远。暖日烘庭院。露褒琼枝，脸透何郎晕。凝余恨。古人不见。谁与花公论。
点绛唇·芳友依依
作者：王十朋
朝代：宋
体裁：词

芳友依依，结根遥向深林外。国香风递。始见殊萧艾。雅操幽姿，不怕无人采。堪纫佩。灵均千载。九畹遗芳在。
点绛唇·落木萧萧
作者：王十朋
朝代：宋
体裁：词

落木萧萧，琉璃叶下琼葩吐。素香柔树。雅称幽人趣。无意争先，梅蕊休相妒。含春雨。结愁千绪。似忆江南主。
点绛唇·阑槛阴沈
作者：王十朋
朝代：宋
体裁：词

阑槛阴沈，紫云呈瑞馀寒凛。卷帘猗枕。香逼幽人寝。入梦何年，庐阜闻名稔。风流甚。阿谁题品。唤作熏笼锦。
点绛唇（冷香菊）
作者：王十朋
朝代：宋
体裁：词

霜蕊鲜鲜，野人开径新栽植。冷香佳色。趁得重阳摘。预约比邻，有酒须相觅。东篱侧。为花辞职。古有陶彭泽。
点绛唇（南香含笑）
作者：王十朋
朝代：宋
体裁：词

南国名花，向人无语长含笑。缘香囊小。不肯全开了。花笑何人，鹤相诗词好。须知道。一经品藻。又压前诗倒。
点绛唇（咏十八香·异香牡丹）
作者：王十朋
朝代：宋
体裁：词

庭院深深，异香一片来天上。傲春迟放。百卉皆推让。忆昔西都，姚魏声名旺堪惆怅。醉翁何往。谁与花标榜。
点绛唇（嘉香海棠）
作者：王十朋
朝代：宋
体裁：词

丝蕊垂垂，嫣然一笑新妆就。锦亭前后。燕子来时候。谁恨无香，试把花枝嗅。风微透。细熏锦袖。不止嘉州有。
点绛唇（国香兰）
作者：王十朋
朝代：宋

芳友依依，结根遥向深林外。国香风递。始见殊萧艾。雅操幽姿，不怕无人采，堪纫佩。灵均千载。九畹遗芳在。
点绛唇（天香桂）
作者：王十朋
朝代：宋
体裁：词

仙友苍苍，西风吹散天香好。暗飘龙脑。金粟枝头小。谁种丹霄，造化玄功妙。真堪笑。学仙疏谬。有似西河老。
点绛唇（奇香蜡梅）
作者：王十朋
朝代：宋
体裁：词

蜡换梅姿，天然香韵初非俗。蝶驰蜂逐。蜜在花梢熟。岩壑深藏，几载甘幽独。因坡谷。一标题目。高价掀兰菊。
点绛唇（妙香檐卜）
作者：王十朋
朝代：宋
体裁：词

毗舍遥遥，异香一炷驰名久。妙香稀有。鼻观深参透。问讯东来，知□谁先后。称仙友。十花为偶。近有江西守。
点绛唇（寒香水仙）
作者：王十朋
朝代：宋
体裁：词

清夜沉沉，携来深院柔枝小。俪兰开巧。雪里乘风袅。温室寒祛，旖旎仙姿早。看成好。花仙欢笑。不管年华老。
点绛唇（暗香梅）
作者：王十朋
朝代：宋
体裁：词

雪径深深，北枝贪睡南枝醒。暗香疏影。孤压群芳顶。玉艳冰姿，妆点园林景。凭阑咏。月明溪静。忆昔林和靖。
点绛唇（清香莲）
作者：王十朋
朝代：宋
体裁：词

十里西湖，淡妆浓抹如西子。藕花簪水。清净香无比。记得曾游，短棹红云里。聊相拟。一盆池水。十里西湖似。
点绛唇（温香芍药）
作者：王十朋
朝代：宋
体裁：词

近侍盈盈，向人自笑还无语。牡丹飘雨。开作群芳主。柔美温香，剪染劳天女。青春去。花间歌舞。学个狂韩愈。
点绛唇（瑞香）
作者：王十朋
朝代：宋

阑槛阴沉，紫云呈端馀寒凛。卷帘欹枕。香逼幽人寝。入梦何年，庐阜闻名稔。风流甚。阿谁题品。唤作熏龙锦。
点绛唇（细香竹）
作者：王十朋
朝代：宋
体裁：词

秀色娟娟，最宜雨沐风梳际。径幽香细。草滴青襟袂。一日才无，便觉生尘态。轩窗外。数竿相对。不减王猷爱。
点绛唇（艳香茉莉）
作者：王十朋
朝代：宋

畏日炎炎，梵香一炷薰亭院。鼻根充满。好利心殊浅。贝叶书名，名义谁能辨。西风远。胜鬟不见。喜见琼花面。
点绛唇（酴醿）
作者：王十朋
朝代：宋
体裁：词

野态芳姿，枝头占得春长久。怕钩衣袖。不放攀花手。试问东山，花似当时否。还依旧。谪仙去后。风月今谁有。
点绛唇（雪香梨）
作者：王十朋
朝代：宋
体裁：词

春色融融，东风吹散花千树。雪香飘处。寒食江村暮。左掖看花，多少词人赋。花无语。一枝春雨。惟有香山句。
点绛唇（韵香荼蘼）
作者：王十朋
朝代：宋

羽盖垂垂，玉英乱簇春光满。韵香清远。暖日烘庭院。露浥琼枝，脸透何郎晕。凝余恨。古人不见。谁与花公论。
烏沙鎮避風
作者：王十朋
朝代：宋

風避烏沙鎮，心懷白帝城。
峽中險已過，江上浪宜平。
烛花
作者：王十朋
朝代：宋
体裁：五言绝句

郡舍拥炉坐，烛开连夜花。主人无喜事，应是报还家。
無名木
作者：王十朋
朝代：宋

一木蒼然老更奇，肯將名與世人知。
我來不具知名眼，深愧平生不學詩。
煬帝
作者：王十朋
朝代：宋

汴水東流岸柳春，龍舟南下錦帆新。
鳥聲勸酒梅花笑，笑殺隋亡亦似陳。
燕公楼
作者：王十朋
朝代：宋
体裁：五言绝句

燕公郡事暇，诗兴满沧波。粉饰开元治，江山为助多。
燕公樓
作者：王十朋
朝代：宋

燕公郡事暇，詩興滿滄波。
粉飾開元治，江山爲助多。
燕子坡
作者：王十朋
朝代：宋
体裁：五言绝句

燕子归期近，吾今亦得归。乌栖一枝稳，何必更高飞。
燕子坡
作者：王十朋
朝代：宋

燕子歸期近，吾今亦得歸。
烏栖一枝穩，何必更高飛。
燭花
作者：王十朋
朝代：宋

郡舍擁爐坐，燭開連夜花。
主人無喜事，應是報還家。
爱松堂
作者：王十朋
朝代：宋
体裁：七言绝句

炎炎畏日爱浓阴，穆穆清风爱好音。不独爱松兼爱竹，此君亦有岁寒心。
爱松堂前有绿竹一丛可爱旁有鹰爪花颇碍眼移去之
作者：王十朋
朝代：宋
体裁：七言绝句

窗前栽植不宜繁，松竹相依妙意存。不许闲花放鹰爪，要看高节迸龙孙。
爱松堂纳凉
作者：王十朋
朝代：宋

铃斋苦炎热，松竹生晚凉。飒然清我襟，兀坐兴味长。我无桑下恋，爱此独不忘。愿言勿剪伐，清阴常满堂。
爱松堂纳凉
作者：王十朋
朝代：宋

铃斋苦炎热，松竹生晚凉。
飒然清我襟，兀坐兴味长。
我无桑下恋，爱此独不忘。
愿言勿翦伐，清阴常满堂。
爲麥祈實
作者：王十朋
朝代：宋

陽律臨姑洗，宸心念歲饑。
時羞方廟獻，麥實爲民祈。
日煖輕花吐，風和翠浪微。
敢言因鮪薦，願勿作蛾飛。
會續來牟頌，寧聞告糴譏。
崆峒今歲熟，登薦定無違。
父老
作者：王十朋
朝代：宋

父老自何处，同来送使君。手中一炉香，敬为使君焚。使君无善政，父老何慇勤。同辞答使君，去秋稼如云。淫雨害垂成，一年计徒勤。使君体上意，租苗放三分。父子免流离，欢然事耕耘。年凶米不贵，夜静犬不闻。颦眉答父老，正缘此纷纷。黄堂非坐处，归欤老桑枌。
父老
作者：王十朋
朝代：宋

父老自何处，同来送使君。
手中一炉香，敬为使君焚。
使君无善政，父老何慇懃。
同辞答使君，去秋稼如云。
淫雨害垂成，一年计徒勤。
使君体上意，租苗放三分。
父子免流离，欢然事耕耘。
年凶米不贵，夜静犬不闻。
颦眉答父老，正缘此纷纷。
黄堂非坐处，归欤老桑枌。
父老
作者：王十朋
朝代：宋

父老自何處，同來送使君。
手中一爐香，敬爲使君焚。
使君無善政，父老何慇懃。
同辭答使君，去秋稼如雲。
淫雨害垂成，一年計徒勤。
使君體上意，租苗放三分。
父子免流離，歡然事耕耘。
年凶米不貴，夜靜犬不聞。
顰眉答父老，正緣此紛紛。
黄堂非坐處，歸歟老桑枌。
爾雅臺
作者：王十朋
朝代：宋

隠迹江山郭景純，學兼儒伎術通神。
蟲魚草木歸箋注，何害其爲磊落人。
狄仁傑
作者：王十朋
朝代：宋

武火方炎李欲灰，忠良何力可能回。
斗南人有擎天手，爲向虞淵取日來。
狄仁杰
作者：王十朋
朝代：宋
体裁：七言绝句

武火方炎李欲灰，忠良何力可能回。斗南人有擎天手，为向虞渊取日来。
玄鳥至
作者：王十朋
朝代：宋

昆蟲方啟戶，玄鳥亦知辰。
去自盲風候，來逢化日春。
深條烟雨濕，廣厦羽毛新。
故壘尋遺迹，雕梁拂舊塵。
早鶑宜結友，秋雁不同賓。
嘉爾能知義，無忘舊主人。
玄鸟至
作者：王十朋
朝代：宋

昆虫方启户，玄鸟亦知辰。去自盲风候，来逢化日春。深条烟雨湿，广厦羽毛新。故垒寻遗迹，雕梁拂旧尘。早莺宜结友，秋雁不同宾。嘉尔能知义，无忘旧主人。
玄鸟至
作者：王十朋
朝代：宋

昆虫方启户，玄鸟亦知辰。
去自盲风候，来逢化日春。
深条烟雨湿，广厦羽毛新。
故垒寻遗迹，雕梁拂旧尘。
早鶑宜结友，秋雁不同宾。
嘉尔能知义，无忘旧主人。
率飲亭二十絕·其一
作者：王十朋
朝代：宋

吾門非北海，安得客滿坐。
有亭名率飲，鄰里日相過。
率飲亭二十絕·其一〇
作者：王十朋
朝代：宋

吾家數兄弟，薄有古人風。
生計何曾足，酒盃無日空。
率飲亭二十絕·其一一
作者：王十朋
朝代：宋

我性野而率，山林謾求安。
有酒固可樂，無酒亦自寬。
率飲亭二十絕·其一七
作者：王十朋
朝代：宋

燈火散交游，園林寄幽興。
萬事付無心，隨緣不求勝。
率飲亭二十絕·其一三
作者：王十朋
朝代：宋

結交雖不泛，絕物亦何曾。
莫問親踈客，過門無不應。
率飲亭二十絕·其一九
作者：王十朋
朝代：宋

吾家老兄弟，杖屨日相過。
對酒歡無限，論詩味更多。
率飲亭二十絕·其一二
作者：王十朋
朝代：宋

亭上可率飲，林間宜率吟。
每於詩酒裏，寓我率然心。
率飲亭二十絕·其一五
作者：王十朋
朝代：宋

有酒或無客，有客或無酒。
何時此亭中，客酒兩常有。
率飲亭二十絕·其一八
作者：王十朋
朝代：宋

心向靜中求，身宜閑處著。
閤已號便便，亭宜名莫莫。
率飲亭二十絕·其一六
作者：王十朋
朝代：宋

是非何足論，時酒謾消遣。
但把無它腸，聊爲在家善。
率飲亭二十絕·其一四
作者：王十朋
朝代：宋

交游聚散中，身世浮沉裏。
觀書悟昨非，把酒知今是。
率飲亭二十絕·其七
作者：王十朋
朝代：宋

文字粗能飲，聖賢時復中。
林間十二子，賓主自清風。
率飲亭二十絕·其三
作者：王十朋
朝代：宋

幽亭闊方丈，脩竹種千百。
有時人不來，影月爲吾客。
率飲亭二十絕·其九
作者：王十朋
朝代：宋

我游醉鄉中，常在軟飽後。
誰脩醉鄉記，添我姓名不。
率飲亭二十絕·其二
作者：王十朋
朝代：宋

蒼頭稍知耕，赤脚頗能釀。
有田俱種秫，我日坐亭上。
率飲亭二十絕·其二〇
作者：王十朋
朝代：宋

有口但飲酒，無悰亦作詩。
它年宦南北，還憶在家時。
率飲亭二十絕·其五
作者：王十朋
朝代：宋

老去識交情，興來懷酒伴。
山林車馬稀，風月壺觴滿。
率飲亭二十絕·其八
作者：王十朋
朝代：宋

富飲不解文，翁意非在酒。
三盃聊遣興，一醉豈緣口。
率飲亭二十絕·其六
作者：王十朋
朝代：宋

文舉客滿坐，淵明酒盈尊。
雖無古高躅，妙意亦常存。
率飲亭二十絕·其四
作者：王十朋
朝代：宋

富貴有天命，安貧士之常。
聊爲真率飲，未用利名忙。
率饮亭二十绝
作者：王十朋
朝代：宋

吾门非北海，安得客满坐。有亭名率饮，邻里日相过。苍头稍知耕，赤脚颇能酿。有田俱种秫，我日坐亭上。幽亭阔方丈，脩竹种千百。有时人不来，影月为吾客。富贵有天命，安贫士之常。聊为真率饮，未用利名忙。老去识交情，兴来怀酒伴。山林车马稀，风月壶觞满。文举客满坐，渊明酒盈尊。虽无古高躅，妙意亦常存。文字粗能饮，圣贤时复中。林间十二子，宾主自清风。富饮不解文，翁意非在酒。三杯聊遣兴，一醉岂缘口。我游醉乡中，常在软饱后。谁脩醉乡记，添我姓名不。吾家数兄弟，薄有古人风。生计何曾足，酒杯无日空。我性野而率，山林谩求安。有酒固可乐，无酒亦自宽。亭上可率饮，林间宜率吟。每于诗酒里，寓我率然心。结交虽不泛，绝物亦何曾。莫问亲疏客，过门无不应。交游聚散中，身世浮沉里。观书悟昨非，把酒知今是。有酒或无客，有客或无酒。何时此亭中，客酒两常有。是非何足论，时酒谩消遣。但把无它肠，聊为在家善。灯火散交游，园林寄幽兴。万事付无心，随缘不求胜。心向静中求，身宜闲处著。閤已号便便，亭宜名莫莫。吾家老兄弟，杖屦日相过。对酒欢无限，论诗味更多。有口但饮酒，无悰亦作诗。它年宦南北，还忆在家时。
率饮亭二十绝·其一
作者：王十朋
朝代：宋
体裁：五言绝句

吾门非北海，安得客满坐。有亭名率饮，邻里日相过。
率饮亭二十绝·其一三
作者：王十朋
朝代：宋

结交虽不泛，绝物亦何曾。
莫问亲踈客，过门无不应。
率饮亭二十绝·其一二
作者：王十朋
朝代：宋

亭上可率饮，林间宜率吟。
每于诗酒裏，寓我率然心。
率饮亭二十绝·其一八
作者：王十朋
朝代：宋

心向静中求，身宜闲处着。
閤已号便便，亭宜名莫莫。
率饮亭二十绝·其一四
作者：王十朋
朝代：宋

交游聚散中，身世浮沉裏。
观书悟昨非，把酒知今是。
率饮亭二十绝·其七
作者：王十朋
朝代：宋

文字粗能饮，圣贤时复中。林间十二子，宾主自清风。
率饮亭二十绝·其七
作者：王十朋
朝代：宋

文字粗能饮，圣贤时復中。
林间十二子，宾主自清风。
率饮亭二十绝·其三
作者：王十朋
朝代：宋

幽亭阔方丈，修竹种千百。
有时人不来，影月为吾客。
率饮亭二十绝·其三
作者：王十朋
朝代：宋

幽亭阔方丈，脩竹种千百。有时人不来，影月为吾客。
率饮亭二十绝·其九
作者：王十朋
朝代：宋

我游醉乡中，常在软饱后。
谁修醉乡记，添我姓名不。
率饮亭二十绝·其九
作者：王十朋
朝代：宋

我游醉乡中，常在软饱后。谁脩醉乡记，添我姓名不。
率饮亭二十绝·其二
作者：王十朋
朝代：宋
体裁：五言绝句

苍头稍知耕，赤脚颇能酿。有田俱种秫，我日坐亭上。
率饮亭二十绝·其二十
作者：王十朋
朝代：宋
体裁：五言绝句

有口但饮酒，无悰亦作诗。它年宦南北，还忆在家时。
率饮亭二十绝·其五
作者：王十朋
朝代：宋
体裁：五言绝句

老去识交情，兴来怀酒伴。山林车马稀，风月壶觞满。
率饮亭二十绝·其八
作者：王十朋
朝代：宋
体裁：五言绝句

富饮不解文，翁意非在酒。三杯聊遣兴，一醉岂缘口。
率饮亭二十绝·其六
作者：王十朋
朝代：宋
体裁：五言绝句

文举客满坐，渊明酒盈尊。虽无古高躅，妙意亦常存。
率饮亭二十绝·其十
作者：王十朋
朝代：宋
体裁：五言绝句

吾家数兄弟，薄有古人风。生计何曾足，酒杯无日空。
率饮亭二十绝·其十一
作者：王十朋
朝代：宋
体裁：五言绝句

我性野而率，山林谩求安。有酒固可乐，无酒亦自宽。
率饮亭二十绝·其十七
作者：王十朋
朝代：宋
体裁：五言绝句

灯火散交游，园林寄幽兴。万事付无心，随缘不求胜。
率饮亭二十绝·其十三
作者：王十朋
朝代：宋

结交虽不泛，绝物亦何曾。莫问亲疏客，过门无不应。
率饮亭二十绝·其十九
作者：王十朋
朝代：宋
体裁：五言绝句

吾家老兄弟，杖屦日相过。对酒欢无限，论诗味更多。
率饮亭二十绝·其十二
作者：王十朋
朝代：宋

亭上可率饮，林间宜率吟。每于诗酒里，寓我率然心。
率饮亭二十绝·其十五
作者：王十朋
朝代：宋
体裁：五言绝句

有酒或无客，有客或无酒。何时此亭中，客酒两常有。
率饮亭二十绝·其十八
作者：王十朋
朝代：宋

心向静中求，身宜闲处著。閤已号便便，亭宜名莫莫。
率饮亭二十绝·其十六
作者：王十朋
朝代：宋
体裁：五言绝句

是非何足论，时酒谩消遣。但把无它肠，聊为在家善。
率饮亭二十绝·其十四
作者：王十朋
朝代：宋

交游聚散中，身世浮沉里。观书悟昨非，把酒知今是。
率饮亭二十绝·其四
作者：王十朋
朝代：宋
体裁：五言绝句

富贵有天命，安贫士之常。聊为真率饮，未用利名忙。
玉淵
作者：王十朋
朝代：宋

誰决銀河落半天，飛流濺沫五峯前。
山中草木皆光潤，知有含輝玉在淵。
玉渊
作者：王十朋
朝代：宋

谁决银河落半天，飞流溅沫五峯前。
山中草木皆光润，知有含辉玉在渊。
玉渊
作者：王十朋
朝代：宋

谁决银河落半天，飞流溅沫五峰前。山中草木皆光润，知有含辉玉在渊。
玉环山
作者：王十朋
朝代：宋

清有濯缨水，白有漱齿石。
悠哉水石间，宦情聊自适。
朝焉游其南，暮焉游其北。
玉環山
作者：王十朋
朝代：宋

清有濯纓水，白有漱齒石。
悠哉水石間，宦情聊自適。
朝焉游其南，暮焉游其北。
王嘉叟和讀楚東詩復用前韵以寄
作者：王十朋
朝代：宋

照眼驪珠光陸離，莆田太守寄新詩。
死生貴賤交情見，惟有吾宗不徇時。
王嘉叟和读楚东诗復用前韵以寄
作者：王十朋
朝代：宋
体裁：七言绝句

照眼骊珠光陆离，莆田太守寄新诗。死生贵贱交情见，惟有吾宗不徇时。
王夷仲校书挽词
作者：王十朋
朝代：宋

同姓同年友，吾心久已降。宾王误第四，江夏本无双。刺不投东阁，吟惟坐北窗。胸中蕴经济，可惜未施邦。明月双溪地，三年两度逢。君登群玉府，我到白盐峰。方喜书传鲤，俄惊剑化龙。守符嗟未解，执绋恨无从。
王夷仲校书挽词·其一
作者：王十朋
朝代：宋

同姓同年友，吾心久已降。宾王误第四，江夏本无双。刺不投东阁，吟惟坐北窗。胸中蕴经济，可惜未施邦。
王夷仲校书挽词·其一
作者：王十朋
朝代：宋

同姓同年友，吾心久已降。
宾王误第四，江夏本无双。
刺不投东阁，吟惟坐北窗。
胸中藴经济，可惜未施邦。
王夷仲校书挽词·其二
作者：王十朋
朝代：宋

明月双溪地，三年两度逢。
君登群玉府，我到白盐峯。
方喜书传鲤，俄惊劒化龙。
守符嗟未解，执绋恨无从。
王夷仲校书挽词·其二
作者：王十朋
朝代：宋

明月双溪地，三年两度逢。君登群玉府，我到白盐峰。方喜书传鲤，俄惊剑化龙。守符嗟未解，执绋恨无从。
王夷仲校書挽詞·其一
作者：王十朋
朝代：宋

同姓同年友，吾心久已降。
賓王誤第四，江夏本無雙。
刺不投東閣，吟惟坐北窗。
胸中藴經濟，可惜未施邦。
王夷仲校書挽詞·其二
作者：王十朋
朝代：宋

明月雙溪地，三年兩度逢。
君登群玉府，我到白鹽峯。
方喜書傳鯉，俄驚劒化龍。
守符嗟未解，執紼恨無從。
王成之太博寄詩病中未能和謾書二十字以酬
作者：王十朋
朝代：宋

老病欲納祿，君恩許奉祠。
已爲三徑計，誤辱廣文詩。
王成之太博寄诗病中未能和谩书二十字以酬
作者：王十朋
朝代：宋
体裁：五言绝句

老病欲纳禄，君恩许奉祠。已为三径计，误辱广文诗。
王抚干赠苏黄真蹟酬以建茶
作者：王十朋
朝代：宋

苏黄文章外，翰墨亦莫加。
苏得鲁公法，黄自成一家。
肥无尘俗点，瘦或风雨斜。
可爱如其人，敬之无迩遐。
真蹟落人间，蔀屋生光华。
我无一字藏，天遣来三巴。
吾宗东州秀，文翰俱可嘉。
袖中出至宝，双眸洗昏花。
归橐今不贫，持往东南夸。
何以报嘉贶，龙团建溪芽。
王抚干赠苏黄真迹酬以建茶
作者：王十朋
朝代：宋

苏黄文章外，翰墨亦莫加。苏得鲁公法，黄自成一家。肥无尘俗点，瘦或风雨斜。可爱如其人，敬之无迩遐。真迹落人间，蔀屋生光华。我无一字藏，天遣来三巴。吾宗东州秀，文翰俱可嘉。袖中出至宝，双眸洗昏花。归橐今不贫，持往东南誇。何以报嘉贶，龙团建溪芽。
王撫幹贈蘇黄真蹟酬以建茶
作者：王十朋
朝代：宋

蘇黄文章外，翰墨亦莫加。
蘇得魯公法，黄自成一家。
肥無塵俗點，瘦或風雨斜。
可愛如其人，敬之無邇遐。
真蹟落人間，蔀屋生光華。
我無一字藏，天遣來三巴。
吾宗東州秀，文翰俱可嘉。
袖中出至寶，雙眸洗昏花。
歸橐今不貧，持往東南誇。
何以報嘉貺，龍團建溪芽。
琵琶亭
作者：王十朋
朝代：宋

系舟琵琶秋水深，夜静不闻琵琶音。往来多少商妇怨，世无司马谁沾襟。
琵琶亭
作者：王十朋
朝代：宋

繫舟琵琶秋水深，夜静不闻琵琶音。
往来多少商妇怨，世无司马谁沾巾。
琵琶亭
作者：王十朋
朝代：宋

繫舟琵琶秋水深，夜靜不聞琵琶音。
往來多少商婦怨，世無司馬誰沾巾。
瑞昌李宰贈元次山集
作者：王十朋
朝代：宋

蒼然山色泠然聲，次山之文讀可驚。
令君贈我有深意，欲以漫浪更吾名。
我雖有官真漫耳，誰遣夔門稱刺史。
開卷欣逢子元子，尤愛清泠瀼溪水。
瑞昌李宰赠元次山集
作者：王十朋
朝代：宋
体裁：古风

苍然山色泠然声，次山之文读可惊。令君赠我有深意，欲以漫浪更吾名。我虽有官真漫耳，谁遣夔门称刺史。开卷欣逢子元子，尤爱清泠瀼溪水。
瑞昌永兴道中作
作者：王十朋
朝代：宋
体裁：七言律诗

蜀道青天手未摩，肩舆从此上危坡。永城朝过路方永，多福夜眠僧不多。冈畔泥深愁欲雨，渡头舟小喜无波。青山满眼森高木，正为人稀免斧柯。
瑞昌永興道中作
作者：王十朋
朝代：宋

蜀道青天手未摩，肩輿從此上危坡。
永城朝過路方永，多福夜眠僧不多。
岡畔泥深愁欲雨，渡頭舟小喜無波。
青山滿眼森高木，正爲人稀免斧柯。
瑞香花
作者：王十朋
朝代：宋

真是花中瑞，本朝名始聞。
江南一夢後，天下遇清芬。
瑞香花
作者：王十朋
朝代：宋
体裁：五言绝句

真是花中瑞，本朝名始闻。江南一梦后，天下遇清芬。
甘露堂前有杏花一株在修竹之外殊有风味用昌黎韵
作者：王十朋
朝代：宋

桃李未吐梅英空，杏花嫣然作小红。
孤城绝塞也不恶，一株绰有仙家风。
高枝半出修竹外，醉脸略与江梅同。
夔州花木不多有，封殖嘉树知谁功。
春光忽到刺史宅，天气正在中和中。
不同浪蘂落瘴雾，自有甘露滋芳丛。
我来岁律惊两换，归兴遥指吴江枫。
曲江往事何足梦，愿为老圃安吾穷。
明年花开我何处，小园数畆箫台东。
苍苍烟雨记巫峡，酣酣诗句吟梅翁。
甘露堂前有杏花一株在脩竹之外殊有風味用昌黎韵
作者：王十朋
朝代：宋

桃李未吐梅英空，杏花嫣然作小紅。
孤城絕塞也不惡，一株綽有仙家風。
高枝半出脩竹外，醉臉略與江梅同。
夔州花木不多有，封殖嘉樹知誰功。
春光忽到刺史宅，天氣正在中和中。
不同浪蘂落瘴霧，自有甘露滋芳叢。
我來歲律驚兩換，歸興遥指吳江楓。
曲江往事何足夢，願爲老圃安吾窮。
明年花開我何處，小園數畆簫臺東。
蒼蒼烟雨記巫峽，酣酣詩句吟梅翁。
甘露堂前有杏花一株在脩竹之外殊有风味用昌黎韵
作者：王十朋
朝代：宋

桃李未吐梅英空，杏花嫣然作小红。孤城绝塞也不恶，一株绰有仙家风。高枝半出脩竹外，醉脸略与江梅同。夔州花木不多有，封殖嘉树知谁功。春光忽到刺史宅，天气正在中和中。不同浪蕊落瘴雾，自有甘露滋芳丛。我来岁律惊两换，归兴遥指吴江枫。曲江往事何足梦，愿为老圃安吾穷。明年花开我何处，小园数亩箫台东。苍苍烟雨记巫峡，酣酣诗句吟梅翁。
甘露降于宅堂竹間凡半月三經雨乃止州宅有甘露堂昔周□□侍郎爲郡露降焉易見山堂以名之予無善政懼其爲災記以二絕·其一
作者：王十朋
朝代：宋

湛湛下脩竹，味如飴蜜甘。
人言此爲瑞，無德可能堪。
甘露降于宅堂竹間凡半月三經雨乃止州宅有甘露堂昔周□□侍郎爲郡露降焉易見山堂以名之予無善政懼其爲災記以二絕·其二
作者：王十朋
朝代：宋

竹間甘露日瀼瀼，飴蜜珠璣带細香。
天閔夔民歲饑饉，雨暘時若乃嘉祥。
甘露降于宅堂竹间凡半月三经雨乃止州宅有甘露堂昔周□□侍郎为郡露降焉易见山堂以名之予无善政惧其为灾记以二绝
作者：王十朋
朝代：宋

湛湛下脩竹，味如饴蜜甘。人言此为瑞，无德可能堪。竹间甘露日瀼瀼，饴蜜珠玑带细香。天闵夔民岁饥馑，雨旸时若乃嘉祥。
甘露降于宅堂竹间凡半月三经雨乃止州宅有甘露堂昔周□□侍郎为郡露降焉易见山堂以名之予无善政惧其为灾记以二绝·其一
作者：王十朋
朝代：宋

湛湛下修竹，味如饴蜜甘。
人言此为瑞，无德可能堪。
甘露降于宅堂竹间凡半月三经雨乃止州宅有甘露堂昔周□□侍郎为郡露降焉易见山堂以名之予无善政惧其为灾记以二绝·其一
作者：王十朋
朝代：宋
体裁：五言绝句

湛湛下脩竹，味如饴蜜甘。人言此为瑞，无德可能堪。
甘露降于宅堂竹间凡半月三经雨乃止州宅有甘露堂昔周□□侍郎为郡露降焉易见山堂以名之予无善政惧其为灾记以二绝·其二
作者：王十朋
朝代：宋
体裁：七言绝句

竹间甘露日瀼瀼，饴蜜珠玑带细香。天闵夔民岁饥馑，雨旸时若乃嘉祥。
生日
作者：王十朋
朝代：宋
体裁：五言律诗

老遇悬弧旦，天涯把一麾。误蒙崧岳句，忍诵蓼莪诗。节物梅经眼，年华雪上眉。儿曾觞寿酒，尽是祝归期。
生日
作者：王十朋
朝代：宋

老遇懸弧旦，天涯把一麾。
誤蒙崧嶽句，忍誦蓼莪詩。
節物梅經眼，年華雪上眉。
兒曾觴壽酒，盡是祝歸期。
生日示聞詩聞禮
作者：王十朋
朝代：宋

哀哀父母生我勞，生日不見徒悲號。
今年偶然夢三刀，二千石向鄱陽叨。
身雖五馬已二毛，烹羊擊鮮斫蟹螯。
殷勤爲壽勞爾曹，願爾它年著綵袍。
二親無恙年俱高，更與諸孫持壽醪。
滿堂賓客來英豪，會看醉臉如仙桃。
生日示闻诗闻礼
作者：王十朋
朝代：宋

哀哀父母生我劳，生日不见徒悲号。
今年偶然梦三刀，二千石向鄱阳叨。
身虽五马已二毛，烹羊击鲜斫蟹螯。
殷勤为寿劳尔曹，愿尔它年着綵袍。
二亲无恙年俱高，更与诸孙持寿醪。
满堂宾客来英豪，会看醉脸如仙桃。
生日示闻诗闻礼
作者：王十朋
朝代：宋

哀哀父母生我劳，生日不见徒悲号。今年偶然梦三刀，二千石向鄱阳叨。身虽五马已二毛，烹羊击鲜斫蟹螯。殷勤为寿劳尔曹，愿尔它年著綵袍。二亲无恙年俱高，更与诸孙持寿醪。满堂宾客来英豪，会看醉脸如仙桃。
用前韵寄周光宗
作者：王十朋
朝代：宋

炎凉世态可能堪，肺腑唯蒙长者谙。耐久敢忘三世好，同庚况有两家男。我嗟风树徒悲苦，君奉庭闱备旨甘。他日相看两黄发，愿为邻舍话田蚕。
用前韵寄周光宗
作者：王十朋
朝代：宋

炎凉世态可能堪，肺腑唯蒙长者谙。
耐久敢忘三世好，同庚况有两家男。
我嗟风树徒悲苦，君奉庭闱备旨甘。
他日相看两黄髮，愿为隣舍话田蚕。
用前韵赠刘全之
作者：王十朋
朝代：宋
体裁：古风

一声啼鸟檐间过，唤起幽人午窗卧。瓮头一滴价如珠，穷愁衮衮凭谁驱。溪畔相逢尽诗客，豪迈独输刘梦得。篇章自有神谁何，讵须元白参吟哦。
用前韵酬昌龄弟
作者：王十朋
朝代：宋

原宪曾非病，陈平岂久贫。
路遥骐骥困，原近鹡鸰亲。
窗几坐穷夕，更筹听报寅。
田园劳尔辈，媿是素餐人。
用前韵酬昌龄弟
作者：王十朋
朝代：宋

原宪曾非病，陈平岂久贫。路遥骐骥困，原近鹡鸰亲。窗几坐穷夕，更筹听报寅。田园劳尔辈，愧是素餐人。
用前韵题东园
作者：王十朋
朝代：宋
体裁：古风

吾园小小游人稀，吾腹便便空自奇。径草青青可煎饮，雨竹涓涓堪赋诗。鲜鲜菊满东篱斛，扬扬兰入骚人幅。牡丹芍药紫薇梅，四时花卉开相续。
用前韻寄周光宗
作者：王十朋
朝代：宋

炎凉世態可能堪，肺腑唯蒙長者諳。
耐久敢忘三世好，同庚况有兩家男。
我嗟風樹徒悲苦，君奉庭闈備旨甘。
他日相看兩黄髮，願爲隣舍話田蠶。
用前韻贈劉全之
作者：王十朋
朝代：宋

一聲啼鳥簷間過，喚起幽人午窗卧。
甕頭一滴價如珠，窮愁衮衮憑誰驅。
溪畔相逢盡詩客，豪邁獨輸劉夢得。
篇章自有神誰何，詎須元白參吟哦。
用前韻酬昌齡弟
作者：王十朋
朝代：宋

原憲曾非病，陳平豈久貧。
路遥騏驥困，原近鶺鴒親。
窗几坐窮夕，更籌聽報寅。
田園勞爾輩，媿是素餐人。
用前韻題東園
作者：王十朋
朝代：宋

吾園小小遊人稀，吾腹便便空自奇。
徑草青青可煎飲，雨竹涓涓堪賦詩。
鮮鮮菊滿東籬斛，揚揚蘭入騷人幅。
牡丹芍藥紫薇梅，四時花卉開相續。
用喜雨韵呈龚实之
作者：王十朋
朝代：宋

请雨徧群望，扰扰衝尘埃。
际天麦浪空，刺水秧针摧。
已近尺五天，未动满盈雷。
地欲赤晋国，年将饥鲁哀。
寄笺叩天门，好音清夜回。
似传上帝意，颇亦怜不才。
披衣起视月，在毕方徘徊。
忽闻萧萧声，高洒熙熙台。
云阵泼墨暗，电光摇帜催。
灯前落檐花，欣衔少陵杯。
绿波满四泽，花柳村村开。
知有一尺霖，来从傅岩隈。
不作天宝词，淋零悲马嵬。
定有元和诗，中衔谏书来。
用喜雨韵呈龚实之
作者：王十朋
朝代：宋

请雨遍群望，扰扰冲尘埃。际天麦浪空，刺水秧针摧。已近尺五天，未动满盈雷。地欲赤晋国，年将饥鲁哀。寄笺叩天门，好音清夜回。似传上帝意，颇亦怜不才。披衣起视月，在毕方徘徊。忽闻萧萧声，高洒熙熙台。云阵泼墨暗，电光摇帜催。灯前落檐花，欣衔少陵杯。绿波满四泽，花柳村村开。知有一尺霖，来从傅岩隈。不作天宝词，淋零悲马嵬。定有元和诗，中衔谏书来。
用喜雨韻呈龔實之
作者：王十朋
朝代：宋

請雨徧群望，擾擾衝塵埃。
際天麥浪空，刺水秧針摧。
已近尺五天，未動滿盈雷。
地欲赤晉國，年將饑魯哀。
寄牋叩天門，好音清夜回。
似傳上帝意，頗亦憐不才。
披衣起視月，在畢方徘徊。
忽聞蕭蕭聲，高洒熙熙臺。
雲陣潑墨暗，電光摇幟催。
燈前落簷花，欣銜少陵盃。
綠波滿四澤，花柳村村開。
知有一尺霖，來從傅巖隈。
不作天寶詞，淋零悲馬嵬。
定有元和詩，中銜諫書來。
用登和乐楼韵酬胡邦衡送别兼简刘韶美秘监
作者：王十朋
朝代：宋

未访鄱阳范与颜，雁山深处且投閒。
紫泥长记曾同召，丹陛何繇更对班。
我媿未行平日志，公应不创昔时艰。
笔端能制人生死，兼有刘郎在道山。
用登和乐楼韵酬胡邦衡送别兼简刘韶美秘监
作者：王十朋
朝代：宋

未访鄱阳范与颜，雁山深处且投閒。紫泥长记曾同召，丹陛何繇更对班。我愧未行平日志，公应不创昔时艰。笔端能制人生死，兼有刘郎在道山。
用登和樂樓韻酬胡邦衡送別兼簡劉韶美秘監
作者：王十朋
朝代：宋

未訪鄱陽范與顔，雁山深處且投閒。
紫泥長記曾同召，丹陛何繇更對班。
我媿未行平日志，公應不創昔時艱。
筆端能制人生死，兼有劉郎在道山。
用讀楚東集韵寄元章
作者：王十朋
朝代：宋

誰遣吾儕合又離，江山深憶共題詩。
君舟西上吾東矣，尊酒論文更幾時。
用读楚东集韵寄元章
作者：王十朋
朝代：宋
体裁：七言绝句

谁遣吾侪合又离，江山深忆共题诗。君舟西上吾东矣，尊酒论文更几时。
用貢院韻寄當塗吳給事明可
作者：王十朋
朝代：宋

鄉校當年與薦蘋，蕭臺氣象自公新。
老成猶滯甘泉橐，晚進叨乘刺史輪。
陸凱寄梅情愈重，謝公夢草句尤神。
何時更作龍門客，共話樽前見在身。
用贡院韵寄当涂吴给事明可
作者：王十朋
朝代：宋

乡校当年与荐苹，萧台气象自公新。
老成犹滞甘泉橐，晚进叨乘刺史轮。
陆凯寄梅情愈重，谢公梦草句尤神。
何时更作龙门客，共话樽前见在身。
用贡院韵寄当涂吴给事明可
作者：王十朋
朝代：宋

乡校当年与荐蘋，萧台气象自公新。老成犹滞甘泉橐，晚进叨乘刺史轮。陆凯寄梅情愈重，谢公梦草句尤神。何时更作龙门客，共话樽前见在身。
用陈大监韵谢王国录季羔见赠
作者：王十朋
朝代：宋
体裁：古风

吾宗神秀时名儒，赠我三百隋侯珠。野人不识希世宝，但见照眼清而都。我昔遥从雁山出，旅食贤关淹岁律。雅钦陆子常患多，更叹张融可无一。长淮久绝谁起家，青箱有君殊可嘉。祠科得隽诮子厚，何止文许后生夸。我拙惭无济时策，老境初官尚何择。江南莲幕君故乡，窃芘聊逃简书责。寒贱误蒙君见奇，祖别赠言荣一时。明日东归诧闾里，五绝首称虞伯施。
用陳大監韵謝王國錄季羔見贈
作者：王十朋
朝代：宋

吾宗神秀時名儒，贈我三百隋侯珠。
野人不識希世寶，但見照眼清而都。
我昔遥從雁山出，旅食賢關淹歲律。
雅欽陸子常患多，更歎張融可無一。
長淮久絕誰起家，青箱有君殊可嘉。
祠科得雋誚子厚，何止文許後生夸。
我拙慚無濟時策，老境初官尚何擇。
江南蓮幕君故鄉，竊芘聊逃簡書責。
寒賤誤蒙君見奇，祖別贈言榮一時。
明日東歸詫閭里，五絕首稱虞伯施。
用韵寄二弟
作者：王十朋
朝代：宋

六月离家忽莫冬，郡斋清夜拥炉红。细看庆朔堂前雪，正似梅花溪上风。甚矣今年老见侵，玉芝堂冷敝衣衾。梦魂夜夜寻兄弟，率饮亭前坐石砧。
用韵寄二弟·其一
作者：王十朋
朝代：宋
体裁：七言绝句

六月离家忽莫冬，郡斋清夜拥炉红。细看庆朔堂前雪，正似梅花溪上风。
用韵寄二弟·其二
作者：王十朋
朝代：宋
体裁：七言绝句

甚矣今年老见侵，玉芝堂冷敝衣衾。梦魂夜夜寻兄弟，率饮亭前坐石砧。
用韵怀何卿
作者：王十朋
朝代：宋
体裁：七言律诗

送别鄱江日未赊，诗人相问忆金华。乌衣巷口见归燕，万里桥西思浣花。持节要先苏赤子，摄身未用踏苍霞。行将归侍玉皇案，不比少陵鞋用麻。
用韻寄二弟·其一
作者：王十朋
朝代：宋

六月離家忽莫冬，郡齋清夜擁爐紅。
細看慶朔堂前雪，正似梅花溪上風。
用韻寄二弟·其二
作者：王十朋
朝代：宋

甚矣今年老見侵，玉芝堂冷敝衣衾。
夢魂夜夜尋兄弟，率飲亭前坐石砧。
用韻懷何卿
作者：王十朋
朝代：宋

送別鄱江日未賒，詩人相問憶金華。
烏衣巷口見歸燕，萬里橋西思浣花。
持節要先蘇赤子，攝身未用踏蒼霞。
行將歸侍玉皇案，不比少陵鞋用麻。
畎亩十首
作者：王十朋
朝代：宋

畎亩有遗士，妄怀葵藿心。朝夕倾太阳，不耐氛秽侵。肝胆有古剑，愿言决群阴。兹志尚郁郁，抱膝成悲吟。古道日云邈，古意谁复知。阳春漠无和，流水空含悲。郢曲变新调，郑声入朱丝。喟然三叹馀，默与羲皇期。读书不知道，言语徒自工。求道匪云远，近在义命中。吾儒有仲尼，道德无比崇。传参十八章，入道知其宗。后学昧极致，徒知授儿童。孰识孝与弟，理与神明通。为臣不知此，事上焉能忠。仲尼作春秋，垂训千万年。古者父母雠，义不共戴天。庄同父何在，乃与齐侯田。鲁国无臣子，君亲义茫然。齐纪不并立，诸儿得称贤。善恶不可掩，笔削至今传。飞飞古帝魂，哀哀寄春怨。异乡节物新，故国人事变。诉亡谁肯怜，啼苦血空溅。云安再拜人，伤哉不复见。彼微双鹡鸰，飞飞同一原。急难喻兄弟，义著周雅篇。周公代武王，大义今古传。人孰无兄弟，急难斯见焉。愿怀周公心，无愧诗人言。竹有君子节，青青贯四时。桃李媚春光，千株弄妖姿。世眼悦繁艳，畴能赏幽奇。君看桃李蹊，蹄毂纷争驰。君看竹林下，形影谁相随。七贤久沦没，高躅犹可追。吾家植千竿，风月足自怡。岂不竞时好，聊为岁寒期。兀兀窗下士，笔耕志良苦。黄卷对圣贤，慷慨深自许。一朝出干禄，得失战匈宇。曲意阿有司，谀言徇人主。贪荣无百年，贻谤有千古。丈夫宜自贵，清议重刀斧。我岂不欲仕，时命不吾与。曷不枉尺求，权门正旁午。非道吾弗由，兹心已先许。愿言安贫贱，顺命为出处。儒冠误身世，偃蹇二十年。岂不怀明主，富贵乃在天。平生学忠孝，自致无由前。青灯照夜长，感激徒自怜。
畎亩十首·其一
作者：王十朋
朝代：宋

畎亩有遗士，妄怀葵藿心。朝夕倾太阳，不耐氛秽侵。肝胆有古剑，愿言决群阴。兹志尚郁郁，抱膝成悲吟。
畎亩十首·其一
作者：王十朋
朝代：宋

畎亩有遗士，妄怀葵藿心。
朝夕倾太阳，不耐氛秽侵。
肝胆有古剑，愿言决群阴。
兹志尚鬰鬰，抱膝成悲吟。
畎亩十首·其七
作者：王十朋
朝代：宋
体裁：古风

竹有君子节，青青贯四时。桃李媚春光，千株弄妖姿。世眼悦繁艳，畴能赏幽奇。君看桃李蹊，蹄毂纷争驰。君看竹林下，形影谁相随。七贤久沦没，高躅犹可追。吾家植千竿，风月足自怡。岂不竞时好，聊为岁寒期。
畎亩十首·其三
作者：王十朋
朝代：宋
体裁：古风

读书不知道，言语徒自工。求道匪云远，近在义命中。吾儒有仲尼，道德无比崇。传参十八章，入道知其宗。后学昧极致，徒知授儿童。孰识孝与弟，理与神明通。为臣不知此，事上焉能忠。
畎亩十首·其九
作者：王十朋
朝代：宋
体裁：古风

我岂不欲仕，时命不吾与。曷不枉尺求，权门正旁午。非道吾弗由，兹心已先许。愿言安贫贱，顺命为出处。
畎亩十首·其二
作者：王十朋
朝代：宋

古道日云邈，古意谁复知。阳春漠无和，流水空含悲。郢曲变新调，郑声入朱丝。喟然三叹馀，默与羲皇期。
畎亩十首·其二
作者：王十朋
朝代：宋

古道日云邈，古意谁復知。
阳春漠无和，流水空含悲。
郢曲变新调，郑声入朱丝。
喟然三嘆余，默与羲皇期。
畎亩十首·其五
作者：王十朋
朝代：宋

飞飞古帝魂，哀哀寄春怨。异乡节物新，故国人事变。诉亡谁肯怜，啼苦血空溅。云安再拜人，伤哉不复见。
畎亩十首·其五
作者：王十朋
朝代：宋

飞飞古帝魂，哀哀寄春怨。
异乡节物新，故国人事变。
诉亡谁肯怜，啼苦血空溅。
云安再拜人，伤哉不復见。
畎亩十首·其八
作者：王十朋
朝代：宋

兀兀窗下士，笔耕志良苦。黄卷对圣贤，慷慨深自许。一朝出干禄，得失战匈宇。曲意阿有司，谀言徇人主。贪荣无百年，贻谤有千古。丈夫宜自贵，清议重刀斧。
畎亩十首·其八
作者：王十朋
朝代：宋

兀兀窗下士，笔耕志良苦。
黄卷对圣贤，慷慨深自许。
一朝出干禄，得失战匈宇。
曲意阿有司，谀言狥人主。
贪荣无百年，贻谤有千古。
丈夫宜自贵，清议重刀斧。
畎亩十首·其六
作者：王十朋
朝代：宋

彼微双鹡鸰，飞飞同一原。
急难喻兄弟，义着周雅篇。
周公代武王，大义今古传。
人孰无兄弟，急难斯见焉。
愿怀周公心，无媿诗人言。
畎亩十首·其六
作者：王十朋
朝代：宋

彼微双鹡鸰，飞飞同一原。急难喻兄弟，义著周雅篇。周公代武王，大义今古传。人孰无兄弟，急难斯见焉。愿怀周公心，无愧诗人言。
畎亩十首·其十
作者：王十朋
朝代：宋
体裁：古风

儒冠误身世，偃蹇二十年。岂不怀明主，富贵乃在天。平生学忠孝，自致无由前。青灯照夜长，感激徒自怜。
畎亩十首·其四
作者：王十朋
朝代：宋
体裁：古风

仲尼作春秋，垂训千万年。古者父母雠，义不共戴天。庄同父何在，乃与齐侯田。鲁国无臣子，君亲义茫然。齐纪不并立，诸儿得称贤。善恶不可掩，笔削至今传。
畎畝十首·其一
作者：王十朋
朝代：宋

畎畝有遺士，妄懷葵藿心。
朝夕傾太陽，不耐氛穢侵。
肝膽有古劍，願言决群陰。
茲志尚鬰鬰，抱膝成悲吟。
畎畝十首·其一〇
作者：王十朋
朝代：宋

儒冠誤身世，偃蹇二十年。
豈不懷明主，富貴乃在天。
平生學忠孝，自致無由前。
青燈照夜長，感激徒自憐。
畎畝十首·其七
作者：王十朋
朝代：宋

竹有君子節，青青貫四時。
桃李媚春光，千株弄妖姿。
世眼悅繁豔，疇能賞幽奇。
君看桃李蹊，蹄轂紛爭馳。
君看竹林下，形影誰相隨。
七賢久淪沒，高躅猶可追。
吾家植千竿，風月足自怡。
豈不競時好，聊爲歲寒期。
畎畝十首·其三
作者：王十朋
朝代：宋

讀書不知道，言語徒自工。
求道匪云遠，近在義命中。
吾儒有仲尼，道德無比崇。
傳參十八章，入道知其宗。
後學昧極致，徒知授兒童。
孰識孝與弟，理與神明通。
爲臣不知此，事上焉能忠。
畎畝十首·其九
作者：王十朋
朝代：宋

我豈不欲仕，時命不吾與。
曷不枉尺求，權門正旁午。
非道吾弗由，茲心已先許。
願言安貧賤，順命爲出處。
畎畝十首·其二
作者：王十朋
朝代：宋

古道日云邈，古意誰復知。
陽春漠無和，流水空含悲。
郢曲變新調，鄭聲入朱絲。
喟然三嘆餘，默與羲皇期。
畎畝十首·其五
作者：王十朋
朝代：宋

飛飛古帝魂，哀哀寄春怨。
異鄉節物新，故國人事變。
訴亡誰肯憐，啼苦血空濺。
雲安再拜人，傷哉不復見。
畎畝十首·其八
作者：王十朋
朝代：宋

兀兀窗下士，筆耕志良苦。
黄卷對聖賢，慷慨深自許。
一朝出干祿，得失戰匈宇。
曲意阿有司，諛言狥人主。
貪榮無百年，貽謗有千古。
丈夫宜自貴，清議重刀斧。
畎畝十首·其六
作者：王十朋
朝代：宋

彼微雙鶺鴒，飛飛同一原。
急難喻兄弟，義著周雅篇。
周公代武王，大義今古傳。
人孰無兄弟，急難斯見焉。
願懷周公心，無媿詩人言。
畎畝十首·其四
作者：王十朋
朝代：宋

仲尼作春秋，垂訓千萬年。
古者父母讎，義不共戴天。
莊同父何在，乃與齊侯田。
魯國無臣子，君親義茫然。
齊紀不並立，諸兒得稱賢。
善惡不可掩，筆削至今傳。
留別民事堂
作者：王十朋
朝代：宋

二年宦東州，民事了無補。
俯仰媿斯堂，何以報明主。
故家蕭峯下，歸耕及春雨。
平生畎畝心，感槩聊自許。
留别民事堂
作者：王十朋
朝代：宋

二年宦东州，民事了无补。
俯仰媿斯堂，何以报明主。
故家萧峯下，归耕及春雨。
平生畎亩心，感槩聊自许。
留别民事堂
作者：王十朋
朝代：宋

二年宦东州，民事了无补。俯仰愧斯堂，何以报明主。故家萧峰下，归耕及春雨。平生畎亩心，感槩聊自许。
病中食火山荔枝
作者：王十朋
朝代：宋

前年夔州食荔支，同僚共賦新紅詩。
妃子名園世所貴，不似詩史堂前奇。
去冬分符來南土，半月身行荔支圃。
三州嘉木皆眼見，更閲君謨向來譜。
臨漳一種名火山，品雖云下熟則先。
從今漸入荔佳境，陳江未擘先流涎。
老病餘生怯嘉果，日啗那能三百顆。
慇勤爲破絳紗囊，心火驚添火山火。
病中食火山荔枝
作者：王十朋
朝代：宋

前年夔州食荔支，同僚共赋新红诗。
妃子名园世所贵，不似诗史堂前奇。
去冬分符来南土，半月身行荔支圃。
三州嘉木皆眼见，更阅君谟向来谱。
临漳一种名火山，品虽云下熟则先。
从今渐入荔佳境，陈江未擘先流涎。
老病余生怯嘉果，日啖那能三百颗。
慇勤为破绛纱囊，心火惊添火山火。
病中食火山荔枝
作者：王十朋
朝代：宋

前年夔州食荔支，同僚共赋新红诗。妃子名园世所贵，不似诗史堂前奇。去冬分符来南土，半月身行荔支圃。三州嘉木皆眼见，更阅君谟向来谱。临漳一种名火山，品虽云下熟则先。从今渐入荔佳境，陈江未擘先流涎。老病馀生怯嘉果，日啖那能三百颗。慇勤为破绛纱囊，心火惊添火山火。
癸酉三月二十五日至剡溪旅舍觀曹夢良題壁有撩我思家第一篇之句僕離家半月亦未嘗作詩因次其韻
作者：王十朋
朝代：宋

客舍那堪聞杜鵑，夢魂驚斷竟無眠。
定知此境撩鄉思，我亦曾非第二篇。
癸酉三月二十五日至剡溪旅舍观曹梦良题壁有撩我思家第一篇之句仆离家半月亦未尝作诗因次其韵
作者：王十朋
朝代：宋
体裁：七言绝句

客舍那堪闻杜鹃，梦魂惊断竟无眠。定知此境撩乡思，我亦曾非第二篇。
登制勝樓
作者：王十朋
朝代：宋

梁棟翬飛百尺樓，江山滿目壯夔州。
鳥穿雲過白鹽去，魚透浪來清瀼游。
控扼地臨三峽險，朝宗水會百川流。
古今制勝人何勝，天下奇才忠武侯。
登制胜楼
作者：王十朋
朝代：宋
体裁：七言律诗

梁栋翚飞百尺楼，江山满目壮夔州。鸟穿云过白盐去，鱼透浪来清瀼游。控扼地临三峡险，朝宗水会百川流。古今制胜人何胜，天下奇才忠武侯。
登压云亭赠赵都统
作者：王十朋
朝代：宋
体裁：七言绝句

早将忠义立殊勋，鄂渚登临气压云。异日云台观画像，要须压尽汉将军。
登古峯岭望夔州
作者：王十朋
朝代：宋

巍登古峯岭，回首望夔州。
隠约瞻卧龙，微茫见江流。
明朝望眼遮，江山见无由。
翻令还乡梦，飞过白盐头。
不知此邦人，亦念使君不。
使君无可念，空有诗篇留。
登古峯嶺望夔州
作者：王十朋
朝代：宋

巍登古峯嶺，回首望夔州。
隠約瞻卧龍，微茫見江流。
明朝望眼遮，江山見無由。
翻令還鄉夢，飛過白鹽頭。
不知此邦人，亦念使君不。
使君無可念，空有詩篇留。
登古峰岭望夔州
作者：王十朋
朝代：宋

巍登古峰岭，回首望夔州。隐约瞻卧龙，微茫见江流。明朝望眼遮，江山见无由。翻令还乡梦，飞过白盐头。不知此邦人，亦念使君不。使君无可念，空有诗篇留。
登壓雲亭贈趙都統
作者：王十朋
朝代：宋

早將忠義立殊勳，鄂渚登臨氣壓雲。
異日雲臺觀畫像，要須壓盡漢將軍。
登姚奥岭望家山有感
作者：王十朋
朝代：宋
体裁：五言绝句

已作一宿客，渐为千里人。吾亲白云下，回首一沾巾。
登姚奥岭望家山有感
作者：王十朋
朝代：宋
体裁：五言绝句

昔年度兹岭，回首念慈亲。如今望云处，惟有泪沾巾。
登姚奧嶺望家山有感
作者：王十朋
朝代：宋

已作一宿客，漸爲千里人。
吾親白雲下，回首一沾巾。
登姚奧嶺望家山有感
作者：王十朋
朝代：宋

昔年度茲嶺，回首念慈親。
如今望雲處，惟有淚沾巾。
登得勝崗謁武安王關雲長廟有泉一泓俗傳謂兵至此無水拔刀刺地泉隨而湧廟西有磨刀溪北有曬甲崖
作者：王十朋
朝代：宋

得勝名崗蜀虎臣，氣吞吳魏失防身。
磨刀曬甲遺蹤在，英魄猶能敵萬人。
登得胜岗谒武安王关云长庙有泉一泓俗传谓兵至此无水拔刀刺地泉随而涌庙西有磨刀溪北有晒甲崖
作者：王十朋
朝代：宋
体裁：七言绝句

得胜名岗蜀虎臣，气吞吴魏失防身。磨刀晒甲遗踪在，英魄犹能敌万人。
登清風樓呈通判宋子飛
作者：王十朋
朝代：宋

苕霅水會處，樓高風快哉。
洲中白蘋動，天半故人來。
穆入周臣頌，雄勝楚客臺。
飄飄玉川子，乘興上蓬萊。
登清风楼呈通判宋子飞
作者：王十朋
朝代：宋

苕霅水会处，楼高风快哉。
洲中白苹动，天半故人来。
穆入周臣颂，雄胜楚客台。
飘飘玉川子，乘兴上蓬莱。
登清风楼呈通判宋子飞
作者：王十朋
朝代：宋

苕霅水会处，楼高风快哉。洲中白蘋动，天半故人来。穆入周臣颂，雄胜楚客台。飘飘玉川子，乘兴上蓬莱。
登燕子坡前有一岩在江之旁如天台赤城名乌飞岩
作者：王十朋
朝代：宋
体裁：七言绝句

坡名燕子燕思归，岩号乌飞乌倦飞。云本无心聊出岫，风缘有口故吹衣。
登燕子坡前有一巖在江之旁如天台赤城名烏飛巖
作者：王十朋
朝代：宋

坡名燕子燕思歸，巖號烏飛烏倦飛。
雲本無心聊出岫，風緣有口故吹衣。
登皇华亭
作者：王十朋
朝代：宋
体裁：七言绝句

不是四方衔命士，偶来亭上赋皇华。凭栏回首三百里，烟水茫茫思故家。
登皇華亭
作者：王十朋
朝代：宋

不是四方銜命士，偶來亭上賦皇華。
凭欄回首三百里，烟水茫茫思故家。
登真武山
作者：王十朋
朝代：宋
体裁：七言绝句

篮舆晓上小琳宫，夔子江山指顾中。道士手栽山上柏，身犹未老干凌空。
登真武山
作者：王十朋
朝代：宋

籃輿曉上小琳宮，夔子江山指顧中。
道士手栽山上柏，身猶未老幹凌空。
登綺霞亭用喜雨韻
作者：王十朋
朝代：宋

六月西征遇旱災，脩途千里踏塵埃。
雷公俄喚阿香去，霖雨便隨流火來。
天入滄浪游楚越，雲翻䆉䅉憶溫臺。
綺霞亭上一回首，滿目湖山壯矣哉。
登绮霞亭用喜雨韵
作者：王十朋
朝代：宋

六月西征遇旱灾，修途千里踏尘埃。
雷公俄唤阿香去，霖雨便随流火来。
天入沧浪游楚越，云翻䆉䅉忆温台。
绮霞亭上一回首，满目湖山壮矣哉。
登绮霞亭用喜雨韵
作者：王十朋
朝代：宋

六月西征遇旱灾，脩途千里踏尘埃。雷公俄唤阿香去，霖雨便随流火来。天入沧浪游楚越，云翻䆉稏忆温台。绮霞亭上一回首，满目湖山壮矣哉。
登詩史堂觀少陵畫像
作者：王十朋
朝代：宋

萬丈光芒筆有神，兩眉猶带舊酸辛。
殘杯不復隨肥馬，賸馥端能丐後人。
夔子江頭吟處景，杜鵑聲裏拜時身。
敬瞻遺像觀詩史，一酹雲安麴米春。
登诗史堂观少陵画像
作者：王十朋
朝代：宋

万丈光芒笔有神，两眉犹带旧酸辛。残杯不复随肥马，剩馥端能丐后人。夔子江头吟处景，杜鹃声里拜时身。敬瞻遗像观诗史，一酹云安曲米春。
登诗史堂观少陵画像
作者：王十朋
朝代：宋

万丈光芒笔有神，两眉犹带旧酸辛。
残杯不復随肥马，剩馥端能丐后人。
夔子江头吟处景，杜鹃声裏拜时身。
敬瞻遗像观诗史，一酹云安曲米春。
白云楼赴周漕饭追念行可
作者：王十朋
朝代：宋
体裁：五言律诗

不到西台久，伤心忆旧游。水流犹故沼，云散只空楼。丹荔谁祠柳，清斋不对周。徘徊赋诗处，泪下莫能收。
白公草堂
作者：王十朋
朝代：宋

庐阜双林寺，炉峯几瓣香。
日烘烟袅紫，敬为白公堂。
白公草堂
作者：王十朋
朝代：宋

庐阜双林寺，炉峰几瓣香。日烘烟袅紫，敬为白公堂。
白公草堂
作者：王十朋
朝代：宋

廬阜雙林寺，爐峯幾瓣香。
日烘烟嫋紫，敬爲白公堂。
白若遇水以小舟从石门渡势危甚因书数语示图南文卿时八月二日也
作者：王十朋
朝代：宋

归途阻秋潦，溪涨不可涉。迂从石门渡，未见心已怯。壮哉龙伯宫，幽据雁山胁。岩如峙城壁，南北本相接。众流欲朝宗，天为开岌嶪。泓澄潭百尺，臲卼舟一叶。吾生何自轻，内顾无可挟。所赖二友生，千里同负笈。忠信傥可仗，免作飞鸢跕。来归从剡溪，山水颇涉猎。石齧天台舟，浪拍临海楫。可曾如此境，令我魂震慑。连年作行客，川涂但取捷。不因风雨暴，谁？远步屧。兹渡虽云恶，观览意亦惬。谩赋石门篇，添入剡游箧。
白若遇水以小舟从石门渡势危甚因书数语示图南文卿时八月二日也
作者：王十朋
朝代：宋
体裁：古风

归途阻秋潦，溪涨不可涉。迂从石门渡，未见心已怯。壮哉龙伯宫，幽据雁山胁。岩如峙城壁，南北本相接。众流欲朝宗，天为开岌嶪。泓澄潭百尺，臲卼舟一叶。吾生何自轻，内顾无可挟。所赖二友生，千里同负笈。忠信傥可仗，免作飞鸢跕。来归从剡溪，山水颇涉猎。石齧天台舟，浪拍临海楫。可曾如此境，令我魂震慑。连年作行客，川涂但取捷。不因风雨暴，谁�远步屧。兹渡虽云恶，观览意亦惬。谩赋石门篇，添入剡游箧。
白若遇水以小舟从石门渡势危甚因书数语示图南文卿时八月二日也
作者：王十朋
朝代：宋

归途阻秋潦，溪涨不可涉。
迂从石门渡，未见心已怯。
壮哉龙伯宫，幽据雁山胁。
岩如峙城壁，南北本相接。
众流欲朝宗，天为开岌嶪。
泓澄潭百尺，臲卼舟一叶。
吾生何自轻，内顾无可挟。
所頼二友生，千里同负笈。
忠信傥可仗，免作飞鸢跕。
来归从剡溪，山水颇涉猎。
石啮天台舟，浪拍临海楫。
可曾如此境，令我魂震慑。
连年作行客，川涂但取捷。
不因风雨暴，谁𣊟远步屧。
兹渡虽云恶，观览意亦惬。
谩赋石门篇，添入剡游箧。
白若遇水以小舟從石門渡勢危甚因書數語示圖南文卿時八月二日也
作者：王十朋
朝代：宋

歸途阻秋潦，溪漲不可涉。
迂從石門渡，未見心已怯。
壯哉龍伯宮，幽據雁山脇。
巖如峙城壁，南北本相接。
衆流欲朝宗，天爲開岌嶪。
泓澄潭百尺，臲卼舟一葉。
吾生何自輕，內顧無可挾。
所頼二友生，千里同負笈。
忠信儻可仗，免作飛鳶跕。
來歸從剡溪，山水頗涉獵。
石齧天台舟，浪拍臨海楫。
可曾如此境，令我魂震懾。
連年作行客，川塗但取捷。
不因風雨暴，誰𣊟遠步屧。
茲渡雖云惡，觀覽意亦愜。
謾賦石門篇，添入剡游篋。
白雲樓赴周漕飯追念行可
作者：王十朋
朝代：宋

不到西臺久，傷心憶舊游。
水流猶故沼，雲散只空樓。
丹荔誰祠柳，清齋不對周。
徘徊賦詩處，淚下莫能收。
白鶴禪寺
作者：王十朋
朝代：宋

閒上簫臺頂，山深喜路通。
人家烟色裏，古寺水聲中。
金濺星猶在，丹成竈已空。
神仙何處覓，千載想遺風。
白鹤禅寺
作者：王十朋
朝代：宋

閒上箫台顶，山深喜路通。
人家烟色裏，古寺水声中。
金溅星犹在，丹成竈已空。
神仙何处觅，千载想遗风。
白鹤禅寺
作者：王十朋
朝代：宋

閒上箫台顶，山深喜路通。人家烟色里，古寺水声中。金溅星犹在，丹成灶已空。神仙何处觅，千载想遗风。
百人矶
作者：王十朋
朝代：宋
体裁：五言绝句

归从三峡水，重见百人矶。山色只如旧，挽舟人已非。
百人磯
作者：王十朋
朝代：宋

歸從三峽水，重見百人磯。
山色只如舊，挽舟人已非。
皇子建王生日
作者：王十朋
朝代：宋

黄花过后梅花前，云披爱日烘青天。
月良阴剥阳欲旋，蓂余八荚时半千。
鬰葱佳气烛星躔，帝子来从天日边。
淑质岐嶷貌端然，少亲师傅学问专。
六籍奥旨能心传，百家诸司咸穷研。
余事翰墨工诗篇，平居为善心拳拳。
君亲忠孝尤两全，放远声色尘管絃。
明窗自结贤圣缘，吾皇知子能择贤。
断自宸衷爱不牵，九重一日丹诏宣。
欢声喜气溢幅员，愿王自爱思无愆。
仰佩天眷奉周旋，保持王体如临渊。
日亲端士远佞便，纸上兴衰鉴古先。
诞宸朱邸锡玳筵，鼎来福禄方绵绵。
不须丹竈求神仙，不用贝叶慕真诠。
诚存性尽万善圆，身与国寿俱千年。
皇子建王生日
作者：王十朋
朝代：宋

黄花过后梅花前，云披爱日烘青天。月良阴剥阳欲旋，蓂馀八荚时半千。郁葱佳气烛星躔，帝子来从天日边。淑质岐嶷貌端然，少亲师傅学问专。六籍奥旨能心传，百家诸司咸穷研。馀事翰墨工诗篇，平居为善心拳拳。君亲忠孝尤两全，放远声色尘管弦。明窗自结贤圣缘，吾皇知子能择贤。断自宸衷爱不牵，九重一日丹诏宣。欢声喜气溢幅员，愿王自爱思无愆。仰佩天眷奉周旋，保持王体如临渊。日亲端士远佞便，纸上兴衰鉴古先。诞宸朱邸锡玳筵，鼎来福禄方绵绵。不须丹灶求神仙，不用贝叶慕真诠。诚存性尽万善圆，身与国寿俱千年。
皇子建王生日
作者：王十朋
朝代：宋

黄花過後梅花前，雲披愛日烘青天。
月良陰剝陽欲旋，蓂餘八莢時半千。
鬰葱佳氣燭星躔，帝子來從天日邊。
淑質岐嶷貌端然，少親師傅學問專。
六籍奧旨能心傳，百家諸司咸窮研。
餘事翰墨工詩篇，平居爲善心拳拳。
君親忠孝尤兩全，放遠聲色塵管絃。
明窗自結賢聖緣，吾皇知子能擇賢。
斷自宸衷愛不牽，九重一日丹詔宣。
歡聲喜氣溢幅員，願王自愛思無愆。
仰佩天眷奉周旋，保持王體如臨淵。
日親端士遠佞便，紙上興衰鑒古先。
誕宸朱邸錫玳筵，鼎來福祿方綿綿。
不須丹竈求神仙，不用貝葉慕真詮。
誠存性盡萬善圓，身與國壽俱千年。
盘古庙
作者：王十朋
朝代：宋
体裁：五言律诗

盘古千千古，江头遗像存。伏羲犹后辈，礼殿尽诸孙。不屋昔非陋，有祠今未尊。东邻二郎庙，巫觋醉朝昏。
盤古廟
作者：王十朋
朝代：宋

盤古千千古，江頭遺像存。
伏羲猶後輩，禮殿盡諸孫。
不屋昔非陋，有祠今未尊。
東鄰二郎廟，巫覡醉朝昏。
盧仁及縣丞挽辭
作者：王十朋
朝代：宋

妙齡才譽冠東嘉，百戰功成暮景斜。
人在盧前有慙色，禮從戴後獨名家。
藍田美績誰能記，絳帳奇兒最可夸。
鄉里搢紳官業冷，因公淪落倍興嗟。
省中黄梅盛开同舍命予赋诗戏成四韵
作者：王十朋
朝代：宋

照眼非梅亦非菊，千叶繁英刻琮玉。色含天苑鹅儿黄，影蘸瀛波鸭头绿。日烘喜气光烛须，雨洗道装鲜映肉。此梅开后更无梅，莫惜攀条饮醽醁。
省中黄梅盛开同舍命予赋诗戏成四韵
作者：王十朋
朝代：宋

照眼非梅亦非菊，千叶繁英刻琮玉。
色含天苑鹅儿黄，影蘸瀛波鸭头绿。
日烘喜气光烛鬚，雨洗道装鲜映肉。
此梅开后更无梅，莫惜攀条饮醽醁。
省中黄梅盛開同舍命予賦詩戲成四韵
作者：王十朋
朝代：宋

照眼非梅亦非菊，千葉繁英刻琮玉。
色含天苑鵝兒黄，影蘸瀛波鴨頭綠。
日烘喜氣光燭鬚，雨洗道裝鮮映肉。
此梅開後更無梅，莫惜攀條飲醽醁。
知宗即席和端字韵三首提舶退即足之予第三诗经夕方和录呈二家
作者：王十朋
朝代：宋

毫秃中山砚涤端，社中诗令不容宽。难追老杜风骚手，徒费昌黎点勘丹。搜我枯肠须鬓皓，吟公佳句齿牙寒。自惭浅陋如曹郐，季子观风定不观。
知宗即席和端字韵三首提舶退即足之予第三诗经夕方和录呈二家
作者：王十朋
朝代：宋

毫秃中山砚涤端，社中诗令不容宽。
难追老杜风骚手，徒费昌黎点勘丹。
搜我枯肠鬚鬓皓，吟公佳句齿牙寒。
自惭浅陋如曹郐，季子观风定不观。
知宗即席和端字韻三首提舶退即足之予第三詩經夕方和錄呈二家
作者：王十朋
朝代：宋

毫禿中山硯滌端，社中詩令不容寬。
難追老杜風騷手，徒費昌黎點勘丹。
搜我枯腸鬚鬢皓，吟公佳句齒牙寒。
自慙淺陋如曹鄶，季子觀風定不觀。
知宗提舶即席贈詩用元韻以酬并簡通判
作者：王十朋
朝代：宋

子政堂堂漢列仙，清標况對馬文淵。
催詩風送千山雨，把酒凉生五月天。
老子濫分南郡竹，貳車行擊故家鮮。
誤蒙好語相提拂，豈有功名上簡編。
知宗提舶即席赠诗用元韵以酬并简通判
作者：王十朋
朝代：宋
体裁：七言律诗

子政堂堂汉列仙，清标况对马文渊。催诗风送千山雨，把酒凉生五月天。老子滥分南郡竹，贰车行击故家鲜。误蒙好语相提拂，岂有功名上简编。
知宗柑詩用韵頗險予既和之復取所未用之韵續賦一首三十韵
作者：王十朋
朝代：宋

書閲揚州貢，功觀禹化覃。
香苞分橘柚，秋色動江潭。
破暑花凝雪，凌寒葉染藍。
金衣愛子照，珠實碧波涵。
未上諸侯計，曾聞四浩談。
顔歡陸績母，業世李衡男。
送客愈吟桂，記時坡詠儋。
洞庭夸浙右，溫郡冠江南。
節物清霜重，家山綠蒂含。
青黄出籬落，朱綠耀林嵐。
昔貢千金顆，遥馳萬里函。
新宜薦寢廟，香可供瞿曇。
夔子那能比，羅浮未許叅。
何人傳黄陸，端類列非聃。
在品寧爲四，蒙恩或賜三。
鄉情寄初熟，旅况憶幽探。
嘉拜親開合，珍藏凈洗甔。
行將解印綬，歸種當田蠶。
根向橫陽覓，泥尋斥鹵檐。
荒蕪耘徑草，封植伴溪楠。
不用千頭富，聊資一餉湛。
茅齋闢杜甫，仙井汲蘇躭。
佳境妙餐蔗，閑庭勝蒔苷。
雁行三峽荔，奴視四明蚶。
欲繼花爲譜，應同柳駐驂。
禦偷籬著棘，愁凍灌添泔。
掩映青雲葉，光華碧玉篸。
釀成浮甕蟻，蒸辟蠹書蟫。
護蒂期存乳，留皮欲去痰。
恨無親可遺，松慘白巖庵。
知宗柑诗用韵颇险予既和之復取所未用之韵续赋一首三十韵
作者：王十朋
朝代：宋

书阅扬州贡，功观禹化覃。
香苞分橘柚，秋色动江潭。
破暑花凝雪，凌寒叶染蓝。
金衣爱子照，珠实碧波涵。
未上诸侯计，曾闻四浩谈。
颜欢陆绩母，业世李衡男。
送客愈吟桂，记时坡咏儋。
洞庭夸浙右，温郡冠江南。
节物清霜重，家山绿蒂含。
青黄出篱落，朱绿耀林岚。
昔贡千金颗，遥驰万里函。
新宜荐寝庙，香可供瞿昙。
夔子那能比，罗浮未许叅。
何人传黄陆，端类列非聃。
在品宁为四，蒙恩或赐三。
乡情寄初熟，旅况忆幽探。
嘉拜亲开合，珍藏凈洗甔。
行将解印绶，归种当田蚕。
根向横阳觅，泥寻斥卤檐。
荒芜耘径草，封植伴溪楠。
不用千头富，聊资一饷湛。
茅斋闢杜甫，仙井汲苏躭。
佳境妙餐蔗，闲庭胜莳苷。
雁行三峡荔，奴视四明蚶。
欲继花为谱，应同柳驻骖。
御偷篱着棘，愁冻灌添泔。
掩映青云叶，光华碧玉篸。
酿成浮瓮蚁，蒸辟蠹书蟫。
护蒂期存乳，留皮欲去痰。
恨无亲可遗，松惨白岩庵。
知宗游东湖用贡院纳凉韵见寄次韵奉酬
作者：王十朋
朝代：宋

东湖曾一到，想像贺家湖。
花似越女好，人如狂客无。
高吟还老手，野趣属潜夫。
归奏南风曲，熏兮欲和虞。
知宗游东湖用贡院纳凉韵见寄次韵奉酬
作者：王十朋
朝代：宋

东湖曾一到，想像贺家湖。花似越女好，人如狂客无。高吟还老手，野趣属潜夫。归奏南风曲，薰兮欲和虞。
知宗游延福有詩見懷次韻以酬
作者：王十朋
朝代：宋

向來雲榭倚闌干，興已遥馳郭外山。
風伯如嫌俗駕至，禪房疑爲病夫關。
鈴齋倦卧眼界寂，詩社免陪心境閑。
蠟屐何時破吾願，與君舒嘯翠微間。
知宗游延福有诗见怀次韵以酬
作者：王十朋
朝代：宋
体裁：七言律诗

向来云榭倚阑干，兴已遥驰郭外山。风伯如嫌俗驾至，禅房疑为病夫关。铃斋倦卧眼界寂，诗社免陪心境闲。蜡屐何时破吾愿，与君舒啸翠微间。
知宗游東湖用貢院納凉韻見寄次韻奉酬
作者：王十朋
朝代：宋

東湖曾一到，想像賀家湖。
花似越女好，人如狂客無。
高吟還老手，野趣屬潛夫。
歸奏南風曲，薰兮欲和虞。
知宗生日
作者：王十朋
朝代：宋

天工未放二阳生，留得尧阶一荚蓂。
庆诞仙源贵公子，祥开南极老人星。
日垂宫线添无尽，貌比庄椿看更清。
岁岁华堂祝眉寿，笙歌声裏雪梅馨。
知宗生日
作者：王十朋
朝代：宋

天工未放二阳生，留得尧阶一荚蓂。庆诞仙源贵公子，祥开南极老人星。日垂宫线添无尽，貌比庄椿看更清。岁岁华堂祝眉寿，笙歌声里雪梅馨。
知宗生日
作者：王十朋
朝代：宋

天工未放二陽生，留得堯階一莢蓂。
慶誕仙源貴公子，祥開南極老人星。
日垂宮線添無盡，貌比莊椿看更清。
歲歲華堂祝眉壽，笙歌聲裏雪梅馨。
知宗生日
作者：王十朋
朝代：宋

昔年游越絕，首識南枝梅。
一麾守清源，再見梅英開。
顔色宛如故，風霜不能摧。
玉質長仙葩，芳姿醖詩才。
其侶乃蟠桃，其根出蓬萊。
花開三十年，壽薦三千杯。
知宗生日
作者：王十朋
朝代：宋

昔年游越绝，首识南枝梅。一麾守清源，再见梅英开。颜色宛如故，风霜不能摧。玉质长仙葩，芳姿酝诗才。其侣乃蟠桃，其根出蓬莱。花开三十年，寿荐三千杯。
知宗生日
作者：王十朋
朝代：宋

昔年游越绝，首识南枝梅。
一麾守清源，再见梅英开。
颜色宛如故，风霜不能摧。
玉质长仙葩，芳姿醖诗才。
其侣乃蟠桃，其根出蓬莱。
花开三十年，寿荐三千杯。
知宗示提舶贈新茶詩某未及和偶建守送到小春分四餠因次其韵
作者：王十朋
朝代：宋

建安分送建溪春，驚起松堂午夢人。
盧老書中纔見面，范公碾畔忽飛塵。
十篇北苑詩無敵，兩腋清風思有神。
日鑄卧龍非不美，賢如張禹想非真。
知宗示提舶赠新茶诗某未及和偶建守送到小春分四餠因次其韵
作者：王十朋
朝代：宋

建安分送建溪春，惊起松堂午梦人。
卢老书中纔见面，范公碾畔忽飞尘。
十篇北苑诗无敌，两腋清风思有神。
日铸卧龙非不美，贤如张禹想非真。
知宗示提舶赠新茶诗某未及和偶建守送到小春分四饼因次其韵
作者：王十朋
朝代：宋

建安分送建溪春，惊起松堂午梦人。卢老书中才见面，范公碾畔忽飞尘。十篇北苑诗无敌，两腋清风思有神。日铸卧龙非不美，贤如张禹想非真。
知宗贈金橘報以香橙
作者：王十朋
朝代：宋

橘以金爲重，橙因香見奇。
拜嘉欣熟早，報貺愧來遲。
好處君須記，良天我正思。
聊修往來好，更誦木瓜詩。
知宗贈馿肉以膰肉酬之
作者：王十朋
朝代：宋

不駿於乘合見烹，鈴齋指動荷分羹。
區區膰肉非相報，正恐公爲孔子行。
知宗赠金橘报以香橙
作者：王十朋
朝代：宋
体裁：五言律诗

橘以金为重，橙因香见奇。拜嘉欣熟早，报贶愧来迟。好处君须记，良天我正思。聊修往来好，更诵木瓜诗。
知宗赠驴肉以膰肉酬之
作者：王十朋
朝代：宋
体裁：七言绝句

不骏于乘合见烹，铃斋指动荷分羹。区区膰肉非相报，正恐公为孔子行。
知宗送玉友酒
作者：王十朋
朝代：宋

鈴齋晝寢夢初醒，忽見雙罌眼欲驚。
誰送甕頭新玉友，人言天上老宗英。
知宗送玉友酒
作者：王十朋
朝代：宋
体裁：七言绝句

铃斋昼寝梦初醒，忽见双罂眼欲惊。谁送瓮头新玉友，人言天上老宗英。
石佛
作者：王十朋
朝代：宋
体裁：七言绝句

卧草埋云不记秋，忽然成佛坐岩幽。纷纷香火来求福，不悟前时是石头。
石佛
作者：王十朋
朝代：宋

卧草埋雲不記秋，忽然成佛坐巖幽。
紛紛香火來求福，不悟前時是石頭。
石夫人
作者：王十朋
朝代：宋

亭亭独立望天津，四畔无家石作邻。螺髻不梳千载晓，蛾眉空扫万年春。雪为铅粉凭风传，霞作胭脂仗日匀。莫道岩前无宝鉴，一轮明月照夫人。
石夫人
作者：王十朋
朝代：宋

亭亭独立望天津，四畔无家石作邻。
螺髻不梳千载晓，蛾眉空扫万年春。
雪为铅粉凭风传，霞作胭脂仗日匀。
莫道岩前无宝鑑，一轮明月照夫人。
石夫人
作者：王十朋
朝代：宋

亭亭獨立望天津，四畔無家石作鄰。
螺髻不梳千載曉，蛾眉空掃萬年春。
雪爲鉛粉憑風傳，霞作胭脂仗日勻。
莫道巖前無寶鑑，一輪明月照夫人。
石渔翁
作者：王十朋
朝代：宋
体裁：五言绝句

钓利钓名者，纷纷三峡中。何人化为石，又作钓鱼翁。
石漁翁
作者：王十朋
朝代：宋

釣利釣名者，紛紛三峽中。
何人化爲石，又作釣魚翁。
石碏
作者：王十朋
朝代：宋

人情誰忍棄天倫，公獨能將義滅親。
何惜一時誅賊子，不妨千古作純臣。
石碏
作者：王十朋
朝代：宋
体裁：七言绝句

人情谁忍弃天伦，公独能将义灭亲。何惜一时诛贼子，不妨千古作纯臣。
石笋桥
作者：王十朋
朝代：宋

刺桐为城石为笋，万壑西来流不尽。黄龙窟宅占上游，呼吸风涛势湍紧。怒潮拍岸鸣霹雳，淫潦滔天没畦畛。行人欲渡无翼飞，鱼腹蛟涎吁可闵。二三大士为时出，目睹狂澜心不忍。小试闲居济川手，远水孤舟寇忠悯。亦有山僧愿力深，解使邦人指仓囷。五丁挽石投浩渺，万指硺山登嶾嶙。辛勤填海效精卫，突兀横空飞海蜃。趾牢千尺鲛人室，护以两旁狮子楯。南通百粤比三吴，檐负舆肩走騋牝。论功不减商舟楫，遗利宜书汉平准。莫将风月比扬州，二十四桥真蠢蠢。我时出郊春雨后，鹭点沙汀飏鹰隼。江亭矫首独遐观，有客南来杯共引。欲咏河梁拟苏李，颇类鉴湖逢元稹。江山不逢贤太守，袖手沉吟觉才窘。况无铁笔拟端明，徒使时人笑蚯蚓。绣衣屡约吾来游，未遂堪嗟德星陨。乡来尝以记属我，固避牢辞惭不敏。传闻江欲飞栋初，异论纷纷互矛盾。世无刚者桥岂成，名与万安同不泯。
石笋桥
作者：王十朋
朝代：宋

刺桐为城石为笋，万壑西来流不尽。
黄龙窟宅占上游，呼吸风涛势湍紧。
怒潮拍岸鸣霹雳，淫潦滔天没畦畛。
行人欲渡无翼飞，鱼腹蛟涎吁可闵。
二三大士为时出，目覩狂澜心不忍。
小试闲居济川手，远水孤舟寇忠愍。
亦有山僧愿力深，解使邦人指仓囷。
五丁挽石投浩渺，万指{石豕}山登嶾嶙。
辛勤填海效精卫，突兀横空飞海蜃。
趾牢千尺鲛人室，护以两旁狮子楯。
南通百粤比三吴，檐负舆肩走騋牝。
论功不减商舟楫，遗利宜书汉平准。
莫将风月比扬州，二十四桥真蠢蠢。
我时出郊春雨后，鹭点沙汀扬鹰隼。
江亭矫首独遐观，有客南来杯共引。
欲咏河梁拟苏李，颇类鑑湖逢元稹。
江山不逢贤太守，袖手沉吟觉才窘。
况无铁笔拟端明，徒使时人笑蚯蚓。
绣衣屡约吾来游，未遂堪嗟德星陨。
乡来尝以记属我，固避牢辞惭不敏。
传闻江欲飞栋初，异论纷纷互矛盾。
世无刚者桥岂成，名与万安同不泯。
石筍橋
作者：王十朋
朝代：宋

刺桐爲城石爲筍，萬壑西來流不盡。
黄龍窟宅占上游，呼吸風濤勢湍緊。
怒潮拍岸鳴霹靂，淫潦滔天沒畦畛。
行人欲渡無翼飛，魚腹蛟涎吁可閔。
二三大士爲時出，目覩狂瀾心不忍。
小試閑居濟川手，遠水孤舟寇忠愍。
亦有山僧願力深，解使邦人指倉囷。
五丁挽石投浩渺，萬指{石豕}山登嶾嶙。
辛勤填海效精衛，突兀橫空飛海蜃。
趾牢千尺鮫人室，護以兩旁獅子楯。
南通百粵比三吳，檐負輿肩走騋牝。
論功不減商舟楫，遺利宜書漢平準。
莫將風月比揚州，二十四橋真蠢蠢。
我時出郊春雨後，鷺點沙汀颺鷹隼。
江亭矯首獨遐觀，有客南來盃共引。
欲詠河梁擬蘇李，頗類鑑湖逢元稹。
江山不逢賢太守，袖手沉吟覺才窘。
况無鐵筆擬端明，徒使時人笑蚯蚓。
綉衣屢約吾來遊，未遂堪嗟德星隕。
鄉來嘗以記屬我，固避牢辭慙不敏。
傳聞江欲飛棟初，異論紛紛互矛盾。
世無剛者橋豈成，名與萬安同不泯。
石鏡溪
作者：王十朋
朝代：宋

山中有鏡石爲臺，雲霧深藏未肯開。
別有一溪清似鏡，不須人爲拂塵埃。
石镜溪
作者：王十朋
朝代：宋
体裁：七言绝句

山中有镜石为台，云雾深藏未肯开。别有一溪清似镜，不须人为拂尘埃。
石門
作者：王十朋
朝代：宋

兵忿雖云敗，君臣義有餘。
石門能脫急，風義亦堪書。
石门
作者：王十朋
朝代：宋

兵忿虽云败，君臣义有余。
石门能脱急，风义亦堪书。
石门
作者：王十朋
朝代：宋

兵忿虽云败，君臣义有馀。石门能脱急，风义亦堪书。
砚池
作者：王十朋
朝代：宋
体裁：七言绝句

凤翥龙蟠字字奇，陶泓汤沐向斯池。波心雨后一鱼跃，犹似当年吞墨时。
硯池
作者：王十朋
朝代：宋

鳳翥龍蟠字字奇，陶泓湯沐向斯池。
波心雨後一魚躍，猶似當年吞墨時。
社日喜雨复用前韵
作者：王十朋
朝代：宋

社日檐间不断流，渊明欣欲事西畴。愿言一饱均黎庶，瓶粟无储不用忧。欲放乾坤万里春，要须先洗庾公尘。朝绅贺雨诗多少，谁是诗中讽谏人。
社日喜雨复用前韵·其二
作者：王十朋
朝代：宋

欲放乾坤万里春，要须先洗庾公尘。朝绅贺雨诗多少，谁是诗中讽谏人。
社日喜雨復用前韵·其一
作者：王十朋
朝代：宋
体裁：七言绝句

社日檐间不断流，渊明欣欲事西畴。愿言一饱均黎庶，瓶粟无储不用忧。
社日喜雨復用前韵·其二
作者：王十朋
朝代：宋

欲放干坤万里春，要须先洗庾公尘。
朝绅贺雨诗多少，谁是诗中讽谏人。
社日喜雨復用前韻·其一
作者：王十朋
朝代：宋

社日簷間不斷流，淵明欣欲事西疇。
願言一飽均黎庶，瓶粟無儲不用憂。
社日喜雨復用前韻·其二
作者：王十朋
朝代：宋

欲放乾坤萬里春，要須先洗庾公塵。
朝紳賀雨詩多少，誰是詩中諷諫人。
祈雨不应
作者：王十朋
朝代：宋
体裁：七言绝句

歉岁还乡益困穷，瓶无储粟酒尊空。醉经且学文中子，闵雨难祈应上公。
祈雨不應
作者：王十朋
朝代：宋

歉歲還鄉益困窮，瓶無儲粟酒尊空。
醉經且學文中子，閔雨難祈應上公。
祈雨未应提舶知宗道观焚香明日遂雨提舶有诗次韵
作者：王十朋
朝代：宋
体裁：五言律诗

一雨谁之力，因公发善心。同为上公请，小作傅岩霖。高廪行将实，南风日已骎。涓辰祈善利，感应亦犹今。
祈雨未應提舶知宗道觀焚香明日遂雨提舶有詩次韻
作者：王十朋
朝代：宋

一雨誰之力，因公發善心。
同爲上公請，小作傅巖霖。
高廩行將實，南風日已駸。
涓辰祈善利，感應亦猶今。
祕書省後園脩竹可愛胡正字有詩次韵
作者：王十朋
朝代：宋

不俗更嫌俗，風枝時拂牆。
青青映藜燭，細細雜芸香。
勁節老方見，清陰寒欲藏。
蕭疎似吾輩，味向靜中長。
神农
作者：王十朋
朝代：宋
体裁：七言绝句

民食腥膻鸟兽同，那知土谷利无穷。后人只祀勾龙弃，谁念艰难起帝功。
神女庙
作者：王十朋
朝代：宋

功开神禹言何妄，梦恼襄王事亦非。
峯下祠荒少人到，峡中舟过有乌飞。
神女庙
作者：王十朋
朝代：宋

功开神禹言何妄，梦恼襄王事亦非。峰下祠荒少人到，峡中舟过有乌飞。
神女廟
作者：王十朋
朝代：宋

功開神禹言何妄，夢惱襄王事亦非。
峯下祠荒少人到，峽中舟過有烏飛。
神農
作者：王十朋
朝代：宋

民食腥膻鳥獸同，那知土穀利無窮。
後人只祀勾龍棄，誰念艱難起帝功。
祠山
作者：王十朋
朝代：宋

秋風吹客過祠山，水出平原礙往還。
呼吸雨暘神有力，掃除雲霧見天顔。
祠山
作者：王十朋
朝代：宋
体裁：七言绝句

秋风吹客过祠山，水出平原碍往还。呼吸雨旸神有力，扫除云雾见天颜。
祠顔范二公
作者：王十朋
朝代：宋

鄱江善政九賢人，文正文忠更絕倫。
桃李舊邦千里愛，丹青遺像兩朝臣。
不同赤土祠劉阮，端勝睢陽廟遠巡。
安得神仙返魂藥，九原喚起靜邊塵。
祠颜范二公
作者：王十朋
朝代：宋
体裁：七言律诗

鄱江善政九贤人，文正文忠更绝伦。桃李旧邦千里爱，丹青遗像两朝臣。不同赤土祠刘阮，端胜睢阳庙远巡。安得神仙返魂药，九原唤起静边尘。
祭仲
作者：王十朋
朝代：宋
体裁：七言绝句

庶子虽贤宁夺嫡，人臣惟圣可行权。区区祭仲何为者，卖国容身岂足贤。
祭仲
作者：王十朋
朝代：宋

庶子雖賢寧奪嫡，人臣惟聖可行權。
區區祭仲何爲者，賣國容身豈足賢。
禹庙
作者：王十朋
朝代：宋
体裁：七言绝句

越国遗民念帝功，稽山庙貌胜卑宫。少陵莫叹丹青落，纸上丹青自不穷。
禹庙歌
作者：王十朋
朝代：宋

君不见蜂目英雄吞四海，血祀初期千万载。
稽山木像弃长江，逆泝波涛鬼无馁。
鸟喙辛勤十九年，平吴覇越世称贤。
故国无人念遗烈，山间庙貌何凄然。
马守开湖利源迥，岁沃黄云九千顷。
年来遗迹半湮芜，庙锁湖边篆烟冷。
吴越国王三节还，尽将锦绣裹江山。
自从王气熄牛斗，庙比昭王屋一间。
乃知流光由德厚，祀典谁能如夏后。
九年洪水滔天流，下民昏垫尧心忧。
帝惧万国生鱼头，锡禹洪范定九州。
功成执玉朝冕旒，奔走讼狱归歌讴。
南巡会稽觐诸侯，书藏䰠穴千丈幽。
蝉脱尘寰不肯留，千古灵庙依松楸。
吾皇盛德与禹侔，菲食卑宫恶衣裘。
思禹旧绩祀事修，小臣效职躬荐羞。
仰瞻黻冕怀远猷，退惜分阴惭惰偷。
嗟乎越山高兮可夷而丘，鑑湖深兮可理而畴。
惟有禹贡声名长不朽，告成世祀无时休。
禹庙歌
作者：王十朋
朝代：宋

君不见蜂目英雄吞四海，血祀初期千万载。稽山木像弃长江，逆溯波涛鬼无馁。鸟喙辛勤十九年，平吴霸越世称贤。故国无人念遗烈，山间庙貌何凄然。马守开湖利源迥，岁沃黄云九千顷。年来遗迹半湮芜，庙锁湖边篆烟冷。吴越国王三节还，尽将锦绣裹江山。自从王气熄牛斗，庙比昭王屋一间。乃知流光由德厚，祀典谁能如夏后。九年洪水滔天流，下民昏垫尧心忧。帝惧万国生鱼头，锡禹洪范定九州。功成执玉朝冕旒，奔走讼狱归歌讴。南巡会稽觐诸侯，书藏䰠穴千丈幽。蝉脱尘寰不肯留，千古灵庙依松楸。吾皇盛德与禹侔，菲食卑宫恶衣裘。思禹旧绩祀事脩，小臣效职躬荐羞。仰瞻黻冕怀远猷，退惜分阴惭惰偷。嗟乎越山高兮可夷而丘，鉴湖深兮可理而畴。惟有禹贡声名长不朽，告成世祀无时休。
禹廟
作者：王十朋
朝代：宋

越國遺民念帝功，稽山廟貌勝卑宮。
少陵莫歎丹青落，紙上丹青自不窮。
禹廟歌
作者：王十朋
朝代：宋

君不見蜂目英雄吞四海，血祀初期千萬載。
稽山木像棄長江，逆泝波濤鬼無餒。
鳥喙辛勤十九年，平吳覇越世稱賢。
故國無人念遺烈，山間廟貌何凄然。
馬守開湖利源迥，歲沃黄雲九千頃。
年來遺迹半湮蕪，廟鎖湖邊篆烟冷。
吳越國王三節還，盡將錦綉裹江山。
自從王氣熄牛斗，廟比昭王屋一間。
迺知流光由德厚，祀典誰能如夏后。
九年洪水滔天流，下民昏墊堯心憂。
帝懼萬國生魚頭，錫禹洪範定九州。
功成執玉朝冕旒，奔走訟獄歸歌謳。
南巡會稽覲諸侯，書藏䰠穴千丈幽。
蟬脫塵寰不肯留，千古靈廟依松楸。
吾皇盛德與禹侔，菲食卑宮惡衣裘。
思禹舊績祀事脩，小臣效職躬薦羞。
仰瞻黻冕懷遠猷，退惜分陰慙惰偷。
嗟乎越山高兮可夷而丘，鑑湖深兮可理而疇。
惟有禹貢聲名長不朽，告成世祀無時休。
禹穴
作者：王十朋
朝代：宋

好古貪奇司馬遷，胸中史記越山川。
如今禹穴無尋處，洞鎖陽明石一拳。
禹穴
作者：王十朋
朝代：宋
体裁：七言绝句

好古贪奇司马迁，胸中史记越山川。如今禹穴无寻处，洞锁阳明石一拳。
离夷陵移舟至水西将遵陆雾甚咫尺不辨舟人失津退数里遇渡船引而至岸有山在蒙笼中乃观音台也过姜诗村饭士门铺晚宿油榨有山名四面颇佳
作者：王十朋
朝代：宋
体裁：七言律诗

至喜亭前晓雾迷，橹声离岸眩东西。疑游神女行云峡，忽到姜诗跃鲤溪。午饭驿亭同蓐食，夜眠村店类鸡栖。眼中四面青山好，从此登天路不低。
离宣城天色阴晦望群山不见枢公和诗见寄复用前韵
作者：王十朋
朝代：宋

圣恩犹未许投闲，遥访蘋洲柳与颜。羿妇解将风送月，麻姑莫遣雨遮山。心游孤屿题诗处，名玷元枢荐墨间。旦夕公归首台鼎，高斋遗躅倘容攀。
离宣城天色阴晦望群山不见枢公和诗见寄復用前韵
作者：王十朋
朝代：宋

圣恩犹未许投闲，遥访苹洲柳与颜。
羿妇解将风送月，麻姑莫遣雨遮山。
心游孤屿题诗处，名玷元枢荐墨间。
旦夕公归首台鼎，高斋遗躅倘容攀。
离沙市天色变舟人惧风作少憩公安而行默祷有应
作者：王十朋
朝代：宋

解任古夔国，移官白苹洲。
三峡虽幸免，大江尚堪忧。
黎明雾四塞，篙师请停舟。
尔祷于公安，吾祷学孔丘。
恺悌以为治，洁廉以自修。
神乎苟听之，庶不为神羞。
须臾日光漏，江凈烟霭收。
愿如吾祖言，千里俱安流。
离沙市天色变舟人惧风作少憩公安而行默祷有应
作者：王十朋
朝代：宋

解任古夔国，移官白蘋洲。三峡虽幸免，大江尚堪忧。黎明雾四塞，篙师请停舟。尔祷于公安，吾祷学孔丘。恺悌以为治，洁廉以自修。神乎苟听之，庶不为神羞。须臾日光漏，江净烟霭收。愿如吾祖言，千里俱安流。
禿筆
作者：王十朋
朝代：宋

管城人已老，後輩頗相侵。
問汝中書否，猶言欲盡心。
秃笔
作者：王十朋
朝代：宋
体裁：五言绝句

管城人已老，后辈颇相侵。问汝中书否，犹言欲尽心。
秋日山林即事次叔父宝印师韵
作者：王十朋
朝代：宋

萧萧蘋末生秋声，登临遐想兰台英。天高气清水碧色，明月相映光如琼。脱叶翩翻下深樾，莲社高人诗兴发。讲外吟馀心更闲，白云满袖眠禅窟。竹径通幽人不来，鸟鸣山静独徘徊。应笑世间名利客，一生扰扰徒悲哀。清凉涤烦襟，尘虑脱心境。山城过疏雨，水国生新景。虫鸣月满林，雁度云横岭。感物夜九起，谋身日三省。平生功名心，郁郁犹未逞。深美白云人，身闲时自永。
秋日山林即事次叔父宝印师韵·其一
作者：王十朋
朝代：宋

萧萧苹末生秋声，登临遐想兰台英。
天高气清水碧色，明月相映光如琼。
脱叶翩翻下深樾，莲社高人诗兴发。
讲外吟余心更闲，白云满袖眠禅窟。
竹径通幽人不来，鸟鸣山静独徘徊。
应笑世间名利客，一生扰扰徒悲哀。
秋日山林即事次叔父宝印师韵·其一
作者：王十朋
朝代：宋

萧萧蘋末生秋声，登临遐想兰台英。天高气清水碧色，明月相映光如琼。脱叶翩翻下深樾，莲社高人诗兴发。讲外吟馀心更闲，白云满袖眠禅窟。竹径通幽人不来，鸟鸣山静独徘徊。应笑世间名利客，一生扰扰徒悲哀。
秋日山林即事次叔父宝印师韵·其二
作者：王十朋
朝代：宋

清凉涤烦襟，尘虑脱心境。山城过疏雨，水国生新景。虫鸣月满林，雁度云横岭。感物夜九起，谋身日三省。平生功名心，郁郁犹未逞。深美白云人，身闲时自永。
秋日山林即事次叔父宝印师韵·其二
作者：王十朋
朝代：宋

清凉涤烦襟，尘虑脱心境。
山城过踈雨，水国生新景。
虫鸣月满林，雁度云横岭。
感物夜九起，谋身日三省。
平生功名心，鬰鬰犹未逞。
深美白云人，身闲时自永。
秋日山林即事次叔父寶印師韻·其一
作者：王十朋
朝代：宋

蕭蕭蘋末生秋聲，登臨遐想蘭臺英。
天高氣清水碧色，明月相映光如瓊。
脫葉翩翻下深樾，蓮社高人詩興發。
講外吟餘心更閑，白雲滿袖眠禪窟。
竹徑通幽人不來，鳥鳴山靜獨徘徊。
應笑世間名利客，一生擾擾徒悲哀。
秋日山林即事次叔父寶印師韻·其二
作者：王十朋
朝代：宋

清凉滌煩襟，塵慮脫心境。
山城過踈雨，水國生新景。
蟲鳴月滿林，雁度雲橫嶺。
感物夜九起，謀身日三省。
平生功名心，鬰鬰猶未逞。
深美白雲人，身閑時自永。
种兰有感
作者：王十朋
朝代：宋
体裁：五言律诗

芝友产岩壑，无人花自芳。苗分郑七穆，秀发谢诸郎。世竞怜春色，人谁赏国香。自全幽静操，不采亦何伤。
种山
作者：王十朋
朝代：宋

决策平吴覇业成，青山长占大夫名。
子胥忠义无生死，怒气随潮到越城。
种山
作者：王十朋
朝代：宋

决策平吴霸业成，青山长占大夫名。子胥忠义无生死，怒气随潮到越城。
种柳
作者：王十朋
朝代：宋

瀼水东西十里余，新栽杨柳二千株。
会看耸干参天去，能似甘棠勿翦无。
种柳
作者：王十朋
朝代：宋

瀼水东西十里馀，新栽杨柳二千株。会看耸干参天去，能似甘棠勿剪无。
种蔬
作者：王十朋
朝代：宋

归来日弹铗，食无肉与鱼。
却将种花地，町畦毓嘉蔬。
骄阳每抱瓮，时雨亲荷鉏。
青青有生意，令我颜色舒。
宁忧馑与饥，亦有瓶中储。
前身老阇梨，蔬气端未除。
文字亦宿业，復生鱼蠹书。
蠹书仍食蔬，苦淡味有余。
况兹清凈根，分来自僧居。
端能纳须弥，聊尔秀郊墟。
洗我腥羶肠，襟宇生清虚。
岂惟陶渊明，吾亦爱吾庐。
荒园涉成趣，枯藤当安舆。
困枕案头卷，饥着盘中菹。
孔门陈蔡色，借问何如予。
种蔬
作者：王十朋
朝代：宋

归来日弹铗，食无肉与鱼。却将种花地，町畦毓嘉蔬。骄阳每抱瓮，时雨亲荷锄。青青有生意，令我颜色舒。宁忧馑与饥，亦有瓶中储。前身老阇梨，蔬气端未除。文字亦宿业，复生鱼蠹书。蠹书仍食蔬，苦淡味有馀。况兹清净根，分来自僧居。端能纳须弥，聊尔秀郊墟。洗我腥膻肠，襟宇生清虚。岂惟陶渊明，吾亦爱吾庐。荒园涉成趣，枯藤当安舆。困枕案头卷，饥著盘中菹。孔门陈蔡色，借问何如予。
种金沙花戏呈景卢
作者：王十朋
朝代：宋
体裁：七言绝句

春光骀荡楚天涯，李白桃红次第花。未向名园看铁树，聊于郡圃种金沙。
秘书省后园修竹可爱胡正字有诗次韵
作者：王十朋
朝代：宋

不俗更嫌俗，风枝时拂墙。
青青映藜烛，细细杂芸香。
劲节老方见，清阴寒欲藏。
萧疎似吾辈，味向静中长。
秘书省后园脩竹可爱胡正字有诗次韵
作者：王十朋
朝代：宋

不俗更嫌俗，风枝时拂墙。青青映藜烛，细细杂芸香。劲节老方见，清阴寒欲藏。萧疏似吾辈，味向静中长。
秦君亭
作者：王十朋
朝代：宋

山中高隐欲逃名，不谓名随隐处成。凿石一泓诗数首，也曾攻破五言城。
秦君亭
作者：王十朋
朝代：宋

山中高隠欲逃名，不謂名隨隠處成。
鑿石一泓詩數首，也曾攻破五言城。
秦君亭
作者：王十朋
朝代：宋

山中高隠欲逃名，不谓名随隠处成。
凿石一泓诗数首，也曾攻破五言城。
秦始皇
作者：王十朋
朝代：宋

鯨吞六國帝人寰，遣使遥尋海上山。
仙藥未來身已死，鑾輿空載鮑魚還。
秦始皇
作者：王十朋
朝代：宋
体裁：七言绝句

鲸吞六国帝人寰，遣使遥寻海上山。仙药未来身已死，銮舆空载鲍鱼还。
秦望閣
作者：王十朋
朝代：宋

紙上觀秦尚過秦，那堪山作眼中塵。
爲言高閣登臨者，莫作秦人視越人。
秦望阁
作者：王十朋
朝代：宋
体裁：七言绝句

纸上观秦尚过秦，那堪山作眼中尘。为言高阁登临者，莫作秦人视越人。
秦穆公
作者：王十朋
朝代：宋

秦穆平生善用兵，孟明三敗始功成。
後人不識兵家勢，異議紛從勝負生。
秦穆公
作者：王十朋
朝代：宋
体裁：七言绝句

秦穆平生善用兵，孟明三败始功成。后人不识兵家势，异议纷从胜负生。
移庖貢院知宗即席賦詩次韵
作者：王十朋
朝代：宋

預讀嘉賓小雅章，銀袍行見鷺成行。
彬彬周室士升俊，濟濟禹庭言拜昌。
落筆詞源俱倒水，何人觜距獨專場。
清源欲志新人物，定有英才副所望。
移庖贡院知宗即席赋诗次韵
作者：王十朋
朝代：宋
体裁：七言律诗

预读嘉宾小雅章，银袍行见鹭成行。彬彬周室士升俊，济济禹庭言拜昌。落笔词源俱倒水，何人觜距独专场。清源欲志新人物，定有英才副所望。
程泰之郎中以詩三絕覓省中梅花因次其韻·其一
作者：王十朋
朝代：宋

長記蓬山舊賞梅，芳樽一笑共君開。
重游未見梅花面，應誤君詩得得來。
程泰之郎中以詩三絕覓省中梅花因次其韻·其三
作者：王十朋
朝代：宋

竹亭不到幾經時，來徃逢梅似退之。
遥想吾廬溪上好，十分鄉思又關眉。
程泰之郎中以詩三絕覓省中梅花因次其韻·其二
作者：王十朋
朝代：宋

詩似西湖處士詩，十篇三絕鬭清奇。
更將正味森嚴句，壓倒屋簷斜入枝。
程泰之郎中以诗三绝觅省中梅花因次其韵
作者：王十朋
朝代：宋

长记蓬山旧赏梅，芳樽一笑共君开。重游未见梅花面，应误君诗得得来。诗似西湖处士诗，十篇三绝斗清奇。更将正味森严句，压倒屋檐斜入枝。竹亭不到几经时，来往逢梅似退之。遥想吾庐溪上好，十分乡思又关眉。
程泰之郎中以诗三绝觅省中梅花因次其韵·其一
作者：王十朋
朝代：宋
体裁：七言绝句

长记蓬山旧赏梅，芳樽一笑共君开。重游未见梅花面，应误君诗得得来。
程泰之郎中以诗三绝觅省中梅花因次其韵·其三
作者：王十朋
朝代：宋

竹亭不到几经时，来往逢梅似退之。遥想吾庐溪上好，十分乡思又关眉。
程泰之郎中以诗三绝觅省中梅花因次其韵·其三
作者：王十朋
朝代：宋

竹亭不到几经时，来徃逢梅似退之。
遥想吾庐溪上好，十分乡思又关眉。
程泰之郎中以诗三绝觅省中梅花因次其韵·其二
作者：王十朋
朝代：宋
体裁：七言绝句

诗似西湖处士诗，十篇三绝斗清奇。更将正味森严句，压倒屋檐斜入枝。
種山
作者：王十朋
朝代：宋

决策平吳覇業成，青山長占大夫名。
子胥忠義無生死，怒氣隨潮到越城。
種柳
作者：王十朋
朝代：宋

瀼水東西十里餘，新栽楊柳二千株。
會看聳幹參天去，能似甘棠勿翦無。
種蔬
作者：王十朋
朝代：宋

歸來日彈鋏，食無肉與魚。
却將種花地，町畦毓嘉蔬。
驕陽每抱甕，時雨親荷鉏。
青青有生意，令我顔色舒。
寧憂饉與饑，亦有瓶中儲。
前身老闍梨，蔬氣端未除。
文字亦宿業，復生魚蠹書。
蠹書仍食蔬，苦淡味有餘。
况茲清凈根，分來自僧居。
端能納須彌，聊爾秀郊墟。
洗我腥羶腸，襟宇生清虛。
豈惟陶淵明，吾亦愛吾廬。
荒園涉成趣，枯藤當安輿。
困枕案頭卷，饑著盤中菹。
孔門陳蔡色，借問何如予。
種蘭有感
作者：王十朋
朝代：宋

芝友産岩壑，無人花自芳。
苗分鄭七穆，秀發謝諸郎。
世競憐春色，人誰賞國香。
自全幽靜操，不采亦何傷。
種金沙花戲呈景盧
作者：王十朋
朝代：宋

春光駘蕩楚天涯，李白桃紅次第花。
未向名園看鐵樹，聊於郡圃種金沙。
穀日立春
作者：王十朋
朝代：宋

穀日逢春日，江天弄佳氣。
蔬盆雜蒿韭，一箸異鄉味。
西疇農事動，問我歸何未。
豈無二頃田，奚用五馬貴。
穎師贈榧栽
作者：王十朋
朝代：宋

自從兒時食火榧，思欲移根向鄉里。
年來花木浪經心，品色徒多真戯耳。
道人贈我方外根，不比尋常桃與李。
枝柯宛類秦大夫，功效端如使君子。
殷勤栽植同因果，衆目紛紛等奴婢。
他年摘實薦新時，杖屨相從蓮社裏。
窆石
作者：王十朋
朝代：宋
体裁：七言绝句

越俗流传素可疑，禹陵窆石果何时。只应便是专车骨，未可呼为没字碑。
窆石
作者：王十朋
朝代：宋

越俗流傳素可疑，禹陵窆石果何時。
只應便是專車骨，未可呼爲沒字碑。
立春
作者：王十朋
朝代：宋
体裁：五言绝句

巫峡逢生日，夔州见立春。行年五十五，羞作戴花人。
立春
作者：王十朋
朝代：宋

巫峽逢生日，夔州見立春。
行年五十五，羞作戴花人。
立秋
作者：王十朋
朝代：宋

節物催吾老，天涯見立秋。
凉微金尚伏，暑熾火初流。
家遠思嘗稻，年衰怯戴楸。
歸耕期已近，河漢望牽牛。
立秋
作者：王十朋
朝代：宋
体裁：五言律诗

节物催吾老，天涯见立秋。凉微金尚伏，暑炽火初流。家远思尝稻，年衰怯戴楸。归耕期已近，河汉望牵牛。
立高桂坊
作者：王十朋
朝代：宋
体裁：古风

书生未折桂，短檠事然膏。一朝桂入手，不记灯窗劳。回视纸上语，弃置等弁髦。曲学如公孙，高第何足褒。温陵号多士，呦呦食苹蒿。胪唱十年间，魁亚出二豪。向来此坊中，一门五梦刀。月中仙子归，天香满蓝袍。大对压晁董，同登尽刘曹。嘉名换扁榜，铁画新挥毫。我欲成其美，远大期伊皋。桂高固可喜，更看名节高。
立高桂坊
作者：王十朋
朝代：宋

書生未折桂，短檠事然膏。
一朝桂入手，不記燈窗勞。
回視紙上語，棄置等弁髦。
曲學如公孫，高第何足褒。
溫陵號多士，呦呦食苹蒿。
臚唱十年間，魁亞出二豪。
向來此坊中，一門五夢刀。
月中仙子歸，天香滿藍袍。
大對壓晁董，同登盡劉曹。
嘉名換扁榜，鐵畫新揮毫。
我欲成其美，遠大期伊臯。
桂高固可喜，更看名節高。
竞秀阁
作者：王十朋
朝代：宋
体裁：七言绝句

宪台高阁偶跻攀，万壑千岩指顾间。山色元来本无竞，人心自是错看山。
章季子教授惠顧渚茶報以宣城筆戲成三絕·其一
作者：王十朋
朝代：宋

春回顧渚雪芽生，香味尤宜祕水亭。
搜我枯腸欠書卷，飲君清德頼詩情。
章季子教授惠顧渚茶報以宣城筆戲成三絕·其三
作者：王十朋
朝代：宋

霅水書來寄葉嘉，中山人去代瓊華。
定將絳帳鑄人手，散出毫端千種花。
章季子教授惠顧渚茶報以宣城筆戲成三絕·其二
作者：王十朋
朝代：宋

白齒新芽不出山，青囊誰遣到人間。
午窗驚覺還鄉夢，紗帽籠頭捧兔班。
章季子教授惠顾渚茶报以宣城笔戏成三绝
作者：王十朋
朝代：宋

春回顾渚雪芽生，香味尤宜秘水亭。搜我枯肠欠书卷，饮君清德赖诗情。白齿新芽不出山，青囊谁遣到人间。午窗惊觉还乡梦，纱帽笼头捧兔班。霅水书来寄叶嘉，中山人去代琼华。定将绛帐铸人手，散出毫端千种花。
章季子教授惠顾渚茶报以宣城笔戏成三绝·其一
作者：王十朋
朝代：宋

春回顾渚雪芽生，香味尤宜秘水亭。搜我枯肠欠书卷，饮君清德赖诗情。
章季子教授惠顾渚茶报以宣城笔戏成三绝·其一
作者：王十朋
朝代：宋

春回顾渚雪芽生，香味尤宜秘水亭。
搜我枯肠欠书卷，饮君清德頼诗情。
章季子教授惠顾渚茶报以宣城笔戏成三绝·其三
作者：王十朋
朝代：宋
体裁：七言绝句

霅水书来寄叶嘉，中山人去代琼华。定将绛帐铸人手，散出毫端千种花。
章季子教授惠顾渚茶报以宣城笔戏成三绝·其二
作者：王十朋
朝代：宋
体裁：七言绝句

白齿新芽不出山，青囊谁遣到人间。午窗惊觉还乡梦，纱帽笼头捧兔班。
章季子贈端硯
作者：王十朋
朝代：宋

有客贈端紫，剛方如正人。
裔傳家萬石，力助筆千鈞。
磨鐵嗟吾老，著書欣爾新。
何當與毛穎，相約侍嚴宸。
章季子赠端砚
作者：王十朋
朝代：宋

有客赠端紫，刚方如正人。
裔传家万石，力助笔千钧。
磨铁嗟吾老，着书欣尔新。
何当与毛颖，相约侍严宸。
章季子赠端砚
作者：王十朋
朝代：宋

有客赠端紫，刚方如正人。裔传家万石，力助笔千钧。磨铁嗟吾老，著书欣尔新。何当与毛颖，相约侍严宸。
章帝
作者：王十朋
朝代：宋
体裁：七言绝句

民苦繁苛厌永平，科除惨狱慰群情。不穷窦宪欺君罪，翻被宽柔坏典刑。
章帝
作者：王十朋
朝代：宋

民苦繁苛厭永平，科除慘獄慰群情。
不窮竇憲欺君罪，翻被寬柔壞典刑。
端午日陪柳严州登千峯榭·其一
作者：王十朋
朝代：宋

偶上千峯榭，遥思八阵台。
去年重午日，僚友共衔杯。
端午日陪柳严州登千峯榭·其三
作者：王十朋
朝代：宋

偶上千峯榭，遥思六客堂。
前时赋诗处，烟水路茫茫。
端午日陪柳严州登千峯榭·其二
作者：王十朋
朝代：宋

偶上千峯榭，因思小范公。
桐庐萧洒处，尽在十诗中。
端午日陪柳严州登千峯榭·其四
作者：王十朋
朝代：宋

偶上千峯榭，当时恨不来。
使君留过客，高处酌金罍。
端午日陪柳严州登千峰榭
作者：王十朋
朝代：宋

偶上千峰榭，遥思八阵台。去年重午日，僚友共衔杯。偶上千峰榭，因思小范公。桐庐萧洒处，尽在十诗中。偶上千峰榭，遥思六客堂。前时赋诗处，烟水路茫茫。偶上千峰榭，当时恨不来。使君留过客，高处酌金罍。
端午日陪柳严州登千峰榭·其一
作者：王十朋
朝代：宋

偶上千峰榭，遥思八阵台。去年重午日，僚友共衔杯。
端午日陪柳严州登千峰榭·其三
作者：王十朋
朝代：宋

偶上千峰榭，遥思六客堂。前时赋诗处，烟水路茫茫。
端午日陪柳严州登千峰榭·其二
作者：王十朋
朝代：宋

偶上千峰榭，因思小范公。桐庐萧洒处，尽在十诗中。
端午日陪柳严州登千峰榭·其四
作者：王十朋
朝代：宋

偶上千峰榭，当时恨不来。使君留过客，高处酌金罍。
端午日陪柳嚴州登千峯榭·其一
作者：王十朋
朝代：宋

偶上千峯榭，遥思八陣臺。
去年重午日，僚友共銜杯。
端午日陪柳嚴州登千峯榭·其三
作者：王十朋
朝代：宋

偶上千峯榭，遥思六客堂。
前時賦詩處，烟水路茫茫。
端午日陪柳嚴州登千峯榭·其二
作者：王十朋
朝代：宋

偶上千峯榭，因思小范公。
桐廬蕭灑處，盡在十詩中。
端午日陪柳嚴州登千峯榭·其四
作者：王十朋
朝代：宋

偶上千峯榭，當時恨不來。
使君留過客，高處酌金罍。
競秀閣
作者：王十朋
朝代：宋

憲臺高閣偶躋攀，萬壑千巖指顧間。
山色元來本無競，人心自是錯看山。
答季仲宜
作者：王十朋
朝代：宋

我昔从君伯氏游，短素长笺日唱酬。凌云健笔驱山丘，欲追李杜参曹刘。子今又复振风流，可人一气真吾俦。明珠白璧蒙暗投，自揣无堪但增羞。君家棠棣才俱优，吾知徐公百不忧。更能勉力追前修，俯舍青紫何须求。
答季仲宜
作者：王十朋
朝代：宋

我昔从君伯氏游，短素长笺日唱酬。
凌云健笔驱山丘，欲追李杜参曹刘。
子今又復振风流，可人一气真吾俦。
明珠白璧蒙暗投，自揣无堪但增羞。
君家棠棣才俱优，吾知徐公百不忧。
更能勉力追前修，俯舍青紫何须求。
答季仲宜
作者：王十朋
朝代：宋

我昔從君伯氏游，短素長牋日唱酬。
凌雲健筆驅山丘，欲追李杜參曹劉。
子今又復振風流，可人一氣真吾儔。
明珠白璧蒙暗投，自揣無堪但增羞。
君家棠棣才俱優，吾知徐公百不憂。
更能勉力追前修，俯捨青紫何須求。
答毛唐卿虞卿借昌黎集
作者：王十朋
朝代：宋

予少不知学古难，学古直欲学到韩。柰何韩实不易学，怛觉昼夜心力殚。茫然故步亦已失，有类寿陵学邯郸。虽然予心未肯已，尚欲勉强求其端。跬步不休效驽马，千里未至空长叹。羡君兄弟俱早慧，家学岂止传柔温。圣经贤传饫已久，百家诸子皆蠹残。学文要须学韩子，此外众说徒曼曼。韩子皇皇慕仁义，力排佛老回狂澜。三百年来道益贵，太山北斗世仰观。我生于今望之远，时时开卷相欣欢。岂惟庐陵惜旧本，我亦惜此祇自看。子今欲假敢违命，愿子宝之同琅玕。
答毛唐卿虞卿借昌黎集
作者：王十朋
朝代：宋

予少不知学古难，学古直欲学到韩。
柰何韩实不易学，怛觉昼夜心力殚。
茫然故步亦已失，有类寿陵学邯郸。
虽然予心未肯已，尚欲勉强求其端。
跬步不休效驽马，千里未至空长嘆。
羡君兄弟俱早慧，家学岂止传柔温。
圣经贤传饫已久，百家诸子皆蠹残。
学文要须学韩子，此外众说徒曼曼。
韩子皇皇慕仁义，力排佛老回狂澜。
三百年来道益贵，太山北斗世仰观。
我生于今望之远，时时开卷相欣懽。
岂惟庐陵惜旧本，我亦惜此祇自看。
子今欲假敢违命，愿子宝之同琅玕。
答毛唐卿虞卿借昌黎集
作者：王十朋
朝代：宋

予少不知學古難，學古直欲學到韓。
柰何韓實不易學，怛覺晝夜心力殫。
茫然故步亦已失，有類壽陵學邯鄲。
雖然予心未肯已，尚欲勉强求其端。
跬步不休效駑馬，千里未至空長嘆。
羨君兄弟俱早慧，家學豈止傳柔溫。
聖經賢傳飫已久，百家諸子皆蠹殘。
學文要須學韓子，此外衆說徒曼曼。
韓子皇皇慕仁義，力排佛老回狂瀾。
三百年來道益貴，太山北斗世仰觀。
我生于今望之遠，時時開卷相欣懽。
豈惟廬陵惜舊本，我亦惜此祇自看。
子今欲假敢違命，願子寶之同琅玕。
简寂观
作者：王十朋
朝代：宋

萦迂草径少人行，忽有黄冠洞口迎。
自笑荒芜陶靖节，更寻简寂陆先生。
朝真惟有坛前石，流水犹余絃上声。
欲听金鸡上金阙，紫霄峰际白云横。
简寂观
作者：王十朋
朝代：宋

萦迂草径少人行，忽有黄冠洞口迎。自笑荒芜陶靖节，更寻简寂陆先生。朝真惟有坛前石，流水犹馀弦上声。欲听金鸡上金阙，紫霄峰际白云横。
简文帝
作者：王十朋
朝代：宋
体裁：七言绝句

青丝白马渡江来，宫殿酣酣尽委灰。不解开门纳桃棒，空悲明镜不安台。
箕子
作者：王十朋
朝代：宋

諫君不聽念君深，被髮徉狂自鼓琴。
千古共傳箕子操，一時難悟狡童心。
箕子
作者：王十朋
朝代：宋

谏君不听念君深，被发徉狂自鼓琴。千古共传箕子操，一时难悟狡童心。
箕子
作者：王十朋
朝代：宋

谏君不听念君深，被髮徉狂自鼓琴。
千古共传箕子操，一时难悟狡童心。
管仲
作者：王十朋
朝代：宋

小節區區豈足羞，功名未顯分纍囚。
平生自有真知己，寧患威公怨射鈎。
管仲
作者：王十朋
朝代：宋

小节区区岂足羞，功名未显分累囚。平生自有真知己，宁患威公怨射钩。
管仲
作者：王十朋
朝代：宋

小节区区岂足羞，功名未显分纍囚。
平生自有真知己，宁患威公怨射鈎。
簡寂觀
作者：王十朋
朝代：宋

縈迂草徑少人行，忽有黄冠洞口迎。
自笑荒蕪陶靖節，更尋簡寂陸先生。
朝真惟有壇前石，流水猶餘絃上聲。
欲聽金雞上金闕，紫霄峰際白雲橫。
簡文帝
作者：王十朋
朝代：宋

青絲白馬渡江來，宮殿酣酣盡委灰。
不解開門納桃棒，空悲明鏡不安臺。
粜米行
作者：王十朋
朝代：宋

诏书发廪周饥荒，使君减价粜黄粱。奉行上意固已良，小人用心胡不臧。㪷米大半杂以糠，横索民钱名贴量。怨语嗷嗷盈道傍，我惭寸禄偷太仓。见之不言咎谁当，言之人指为轻狂，作诗聊语同舍郎。
粜米行
作者：王十朋
朝代：宋

诏书发廪周饥荒，使君减价粜黄粱。
奉行上意固已良，小人用心胡不臧。
斗米大半杂以糠，横索民钱名贴量。
怨语嗷嗷盈道傍，我惭寸禄偷太仓。
见之不言咎谁当，言之人指为轻狂，作诗聊语同舍郎。
糟蟹荐杯
作者：王十朋
朝代：宋
体裁：七言绝句

曲生有理何曾浊，公子无肠却最佳。罗馔宁同富儿饮，带糟聊慰老饕怀。
糟蟹薦杯
作者：王十朋
朝代：宋

麴生有理何曾濁，公子無腸却最佳。
羅饌寧同富兒飲，带糟聊慰老饕懷。
糶米行
作者：王十朋
朝代：宋

詔書發廩周饑荒，使君減價糶黄粱。
奉行上意固已良，小人用心胡不臧。
斗米大半雜以糠，橫索民錢名貼量。
怨語嗷嗷盈道傍，我慙寸祿偷太倉。
見之不言咎誰當，言之人指爲輕狂，作詩聊語同舍郎。
紂
作者：王十朋
朝代：宋

釀酒爲池肉作林，深宮長夜恣荒淫。
何如早散橋倉粟，結取臣民億萬心。
紅梅
作者：王十朋
朝代：宋

似桃非桃杏非杏，獨與江梅相早晚。
天姿約略带春酲，便覺花容太柔婉。
霞觴瀲艷玉妃醉，應誤劉郎來閬苑。
會須參作比紅詩，莫學牆頭等閒見。
納凉
作者：王十朋
朝代：宋

簾捲見山近，窗開竹香香。
訟庭公事少，靜坐納微凉。
納凉偶成
作者：王十朋
朝代：宋

架松却煩暑，梳竹來清風。
頑然七尺軀，寄此微凉中。
高枕傲有道，深杯醉無功。
山林有餘樂，此興誰吾同。
給水
作者：王十朋
朝代：宋

接筒引水下山陬，端爲夔民解百憂。
長使義泉名不斷，莫教人費一錢求。
維舟岳陽之西岸徐師汊風作不敢行再留一宿用韓昌黎洞庭阻風韻示同行朱仲文張子是
作者：王十朋
朝代：宋

月行南箕口，簸揚不肯休。
我至洞庭側，狂瀾阻行舟。
東望岳陽城，一葦宿可投。
吾欲破巨浪，試呼舟子謀。
舟子笑謂我，官豈乘浮丘。
同行一二官，好勇豈仲由。
君子不行險，少遲勿煩啾。
明朝風自定，鼓枻無憂愁。
汗顔答舟子，汝語非謬悠。
書以示同人，欲速不可求。
縣學別同舍
作者：王十朋
朝代：宋

蕭瑟秋聲起桂枝，登臨誰賦送將歸。
伴人燈火情猶在，過眼烟雲事已非。
記取虀鹽同冷落，忍教襟袂遽分違。
明朝一笑江山隔，望斷日邊鴻雁飛。
縣學落成百韻
作者：王十朋
朝代：宋

炎正中微後，皇家再造年。
斯文天未喪，吾道聖相傳。
黼扆端周冕，巖廊拱舜絃。
宸章麗朝日，奎畫煥中天。
賈馬朝丹闕，皇夔捧御筵。
雲龍慶相遇，星鳳快爭先。
金馬袍披錦，戎亭帳褫氊。
崇儒符漢武，復古慕周宣。
方議成均制，仍增博士員。
佇觀旂茷茷，行賁帛戔戔。
詞賦揚群彥，賢良策萬全。
圜橋漢億萬，鼓篋魯三千。
狂客休歌鳳，騷人肯釣鯿。
文風暢蠻貊，士氣壓腥羶。
王化誠無外，吾邦素自偏。
魚鹽人競習，刀筆世相沿。
甘學樊遲稼，紛求許汜田。
揶揄戲縫掖，膜唄奉真詮。
未振寒鄉陋，那經殺氣纏。
閭閻森白刃，庠序燎寒煙。
斷簡嗟何考，青衿痛自憐。
詩存傷瓠葉，禮廢憶豚肩。
磬碎交州石，弓焚矍相弦。
水流空渙渙，草碧自芊芊。
有識思興起，無知分棄捐。
桑弧誰復射，城闕孰思還。
弟子貧原憲，先生冷鄭虔。
嗣音幾泯滅，素業遂迍邅。
屢應三年詔，曾微萬選錢。
龍門無幾到，虎榜不多聯。
愈賦徒傷感，郊腸厭炒煎。
儒冠空嘆誤，鐵硯莫知研。
白日非偏照，寒灰自不然。
百年嗟委靡，今日幸夤緣。
令尹真人傑，同僚命世賢。
崔丞老文學，梅尉舊神仙。
樂善誠何篤，承流志更專。
下車傷弊俗，修泮慕遺編。
浮議疇能奪，良謀斷不愆。
商財方萃聚，卜日肯遷延。
役命諸生董，基謀爽塏遷。
鄧林搜蓊鬰，淇竹翦嬋娟。
祕殿雄千尺，脩廊跨百廛。
虹梁掛天宇，雲棟軼星躔。
縹縹飛鴛瓦，沉沉耀采椽。
沚茂春色早，壇杏午陰圓。
方沼分寒溜，明窗瞰碧漣。
前山昂馬首，勝地奪龍眠。
瀑水靈源近，簫峯秀色妍。
規模何廓廓，氣象更綿綿。
先聖風流遠，新宮象貌鮮。
森羅龍衮列，肅穆雁行連。
劍珮星辰上，丹青日月邊。
衣裳明黼黻，冠冕飾紘綖。
祀事脩崇報，心齋務至蠲。
新儀仍再習，吉日已重涓。
漏箭催庭燎，鸞刀待餼牽。
充庭端弁服，夾道擁車駢。
秉笏趍帷幄，升階省豆籩。
馨香登黍稷，肥腯薦牲牷。
蔬擷羅芹藻，魚羞備薧鱻。
犧尊澄玉液，寶篆噴龍涎。
薦裸仍更貌，觀瞻競曲拳。
禮文稽戴鄭，樂舞奏韶卷。
設禮筵初秩，登門屨已填。
盍簪聯桂玉，紉佩雜蘭荃。
飾喜捐絲竹，論文具管牋。
獻酬咸僂傴，進退各周旋。
揮麈談飛屑，濡毫思湧泉。
妙詞歌郢客，醉墨灑張顛。
共喜從于邁，俱忘詠式遄。
武紛堂上接，衣擁坐隅褰。
父鄙金籯滿，師誇腹笥便。
雩風開性柳，教雨長材楩。
鼓瑟求曾點，攀鱗至閔騫。
水平翻振鷺，天闊戾飛鳶。
鶑思友遷木，驊群盡著鞭。
草空收七壁，雀過墮三鱣。
道也將行矣，辰乎盍勉旃。
搜尋羅簡札，點勘費丹鉛。
潔浄窮爻象，溫柔考注箋。
典謨稽古學，倉制究殘編。
異教排韓子，遺絰抱玉川。
壯夫羞篆刻，童子悟幽玄。
道德勤鑽仰，文章變儼駢。
科名真溷爾，翰墨蓋游焉。
雪耻終興越，成功必覇燕。
真成兩闕里，別是一陶甄。
化出文翁表，功居范甯前。
聲莘終不朽，琬琰豈須鎸。
未學成鳩拙，窮居類兔跧。
腸枯無錦綉，門冷乏貂蟬。
簞食雖云樂，藜牀已厭穿。
室空司馬壁，食窘魯公饘。
誤拜殽陵賜，長懷渭水畋。
斷絃音寂寞，抱玉涕潺湲。
覽鏡時猶在，焚舟志益堅。
燕歸欣遇厦，魚得敢忘筌。
願赴功名會，終歸造化權。
唯憑大爐火，早晚鑄顔淵。
續訪得七人·宋大夫
作者：王十朋
朝代：宋

述志哀正則，陳詞諷靈脩。
讀君九辨章，悲楚非悲秋。
續訪得七人·李丞相
作者：王十朋
朝代：宋

公在忠州日，人高長者風。
忮心無後段，寧媿賛皇公。
續訪得七人·李左相
作者：王十朋
朝代：宋

罷相避同列，銜杯樂聖人。
那知偃月堂，中有丞相瞋。
續訪得七人·源丞相
作者：王十朋
朝代：宋

傑人掾夔子，相業光開元。
故宅半赤甲，荒凉今不存。
續訪得七人·溫御史
作者：王十朋
朝代：宋

誰坐綉衣石，曾落金吾膽。
不戮擁靴人，至今有餘憾。
續訪得七人·程伊川
作者：王十朋
朝代：宋

軻伋誠明學，弟兄傳以心。
易微於九師，閉門自鈎深。
續訪得七人·黄太史
作者：王十朋
朝代：宋

豫章官逸遠，直筆非謗史。
天遣來黔涪，詩鳴配子美。
红梅
作者：王十朋
朝代：宋

似桃非桃杏非杏，独与江梅相早晚。天姿约略带春酲，便觉花容太柔婉。霞觞潋艳玉妃醉，应误刘郎来阆苑。会须参作比红诗，莫学墙头等閒见。
红梅
作者：王十朋
朝代：宋

似桃非桃杏非杏，独与江梅相早晚。
天姿约略带春酲，便觉花容太柔婉。
霞觞潋艷玉妃醉，应误刘郎来阆苑。
会须参作比红诗，莫学墙头等閒见。
红梅
作者：王十朋
朝代：宋

桃李莫相妒，夭姿元不同。犹余雪霜态，未肯十分红。
纣
作者：王十朋
朝代：宋
体裁：七言绝句

酿酒为池肉作林，深宫长夜恣荒淫。何如早散桥仓粟，结取臣民亿万心。
纳凉
作者：王十朋
朝代：宋
体裁：五言绝句

帘捲见山近，窗开竹香香。讼庭公事少，静坐纳微凉。
纳凉偶成
作者：王十朋
朝代：宋

架松却烦暑，梳竹来清风。
顽然七尺躯，寄此微凉中。
高枕傲有道，深杯醉无功。
山林有余乐，此兴谁吾同。
纳凉偶成
作者：王十朋
朝代：宋

架松却烦暑，梳竹来清风。顽然七尺躯，寄此微凉中。高枕傲有道，深杯醉无功。山林有馀乐，此兴谁吾同。
给水
作者：王十朋
朝代：宋
体裁：七言绝句

接筒引水下山陬，端为夔民解百忧。长使义泉名不断，莫教人费一钱求。
续访得七人·宋大夫
作者：王十朋
朝代：宋

述志哀正则，陈词讽灵修。
读君九辨章，悲楚非悲秋。
续访得七人·宋大夫
作者：王十朋
朝代：宋

述志哀正则，陈词讽灵脩。读君九辨章，悲楚非悲秋。
续访得七人·李丞相
作者：王十朋
朝代：宋

公在忠州日，人高长者风。
忮心无后段，宁媿赞皇公。
续访得七人·李丞相
作者：王十朋
朝代：宋

公在忠州日，人高长者风。忮心无后段，宁愧赞皇公。
续访得七人·李左相
作者：王十朋
朝代：宋
体裁：五言绝句

罢相避同列，衔杯乐圣人。那知偃月堂，中有丞相瞋。
续访得七人·温御史
作者：王十朋
朝代：宋

谁坐绣衣石，曾落金吾胆。
不戮拥靴人，至今有余憾。
续访得七人·温御史
作者：王十朋
朝代：宋

谁坐绣衣石，曾落金吾胆。不戮拥靴人，至今有馀憾。
续访得七人·源丞相
作者：王十朋
朝代：宋
体裁：五言绝句

杰人掾夔子，相业光开元。故宅半赤甲，荒凉今不存。
续访得七人·程伊川
作者：王十朋
朝代：宋

轲伋诚明学，弟兄传以心。
易微于九师，闭门自鈎深。
续访得七人·程伊川
作者：王十朋
朝代：宋

轲伋诚明学，弟兄传以心。易微于九师，闭门自钩深。
续访得七人·黄太史
作者：王十朋
朝代：宋
体裁：五言绝句

豫章官逸远，直笔非谤史。天遣来黔涪，诗鸣配子美。
维舟岳阳之西岸徐师汊风作不敢行再留一宿用韩昌黎洞庭阻风韵示同行朱仲文张子是
作者：王十朋
朝代：宋
体裁：古风

月行南箕口，簸扬不肯休。我至洞庭侧，狂澜阻行舟。东望岳阳城，一苇宿可投。吾欲破巨浪，试呼舟子谋。舟子笑谓我，官岂乘浮丘。同行一二官，好勇岂仲由。君子不行险，少迟勿烦啾。明朝风自定，鼓枻无忧愁。汗颜答舟子，汝语非谬悠。书以示同人，欲速不可求。
罢官述怀
作者：王十朋
朝代：宋

去矣清源守，皤然雪满颠。
居官无善政，排闷有诗篇。
朋盍三杯酒，公余一觉眠。
泉人岂思我，我意自思泉。
罢官述怀
作者：王十朋
朝代：宋

去矣清源守，皤然雪满颠。居官无善政，排闷有诗篇。朋盍三杯酒，公馀一觉眠。泉人岂思我，我意自思泉。
罷官述懷
作者：王十朋
朝代：宋

去矣清源守，皤然雪滿顛。
居官無善政，排悶有詩篇。
朋盍三盃酒，公餘一覺眠。
泉人豈思我，我意自思泉。
義夫以趙清獻諫垣集易柳文次其韵
作者：王十朋
朝代：宋

文集何須較少多，有無相易共漸磨。
憲臺清獻柳州柳，唐宋人才未易過。
義夫許贈丁香蠟梅
作者：王十朋
朝代：宋

劉郎不獨種桃花，蠟蘂柔香更可嘉。
臭味相同林下友，從今花木亦通家。
翁府君挽詞
作者：王十朋
朝代：宋

場屋收功不在身，蘭馨玉潤總奇人。
過庭詩禮家風變，坦腹門闌喜氣新。
華屋産芝雖美瑞，白頭生齒誤青春。
籃輿方起南游興，無奈今年歲在辰。
翁府君挽词
作者：王十朋
朝代：宋
体裁：七言律诗

场屋收功不在身，兰馨玉润总奇人。过庭诗礼家风变，坦腹门阑喜气新。华屋产芝虽美瑞，白头生齿误青春。篮舆方起南游兴，无奈今年岁在辰。
聚秀閣
作者：王十朋
朝代：宋

清源山遠水流長，九日溪山更異常。
高閣摩雲聚秀氣，禪僧秀氣聚中藏。
聚秀阁
作者：王十朋
朝代：宋
体裁：七言绝句

清源山远水流长，九日溪山更异常。高阁摩云聚秀气，禅僧秀气聚中藏。
聞小使胡昉抗虜不屈上甚嘉之有旨命右揆撫師仍有和不可成之語皆出睿斷宗社之福也昌齡有詩次韵
作者：王十朋
朝代：宋

用儒端可復侵疆，活國何勞別取方。
文帝要須親御馬，子卿寧患遠看羊。
撫師暫屈黄扉老，論將寧咨白首郎。
行見車書混天下，豈容南北分三光。
聞得吳興
作者：王十朋
朝代：宋

莫年身似杜陵翁，流落烏蠻白帝中。
聖主哀憐不終棄，乞祠却得水晶宮。
聞捷報用何韻
作者：王十朋
朝代：宋

淮甸流離唐赤子，將軍奇特魏黄鬚。
願將銀管書忠誼，糞土東京趙與胡。
聞禮生日
作者：王十朋
朝代：宋

桃水仲春月，蓂階雙莢生。
添丁慰盧老，小子慶徐卿。
稟得中和氣，看成遠大名。
青春已如許，勉力繼家聲。
聞胡邦衡改知泉州復用前韵
作者：王十朋
朝代：宋

上念溫陵爲擇人，知公名節世無隣。
犯顔合在論思地，起廢聊爲岳牧臣。
繆政居前誚穅秕，剛腸別久轉車輪。
天教我輩簪重盍，只恐留中拱帝宸。
聞角聲
作者：王十朋
朝代：宋

角聲已作送行聲，更向蕭蕭雨後聽。
明日出郊聞更遠，回頭忍見二山青。
聞詩得男名之曰夔
作者：王十朋
朝代：宋

巫邑初傳鯉，吾家遂得夔。
遥來如馬地，却應夢熊詩。
官忝二千石，孫看第一枝。
欣同君子抱，祝汝似吾兒。
聞詩生日
作者：王十朋
朝代：宋

良天逢十月，嘉節過三元。
汝父初生子，吾親喜抱孫。
長成今若許，氣習有餘溫。
雁序自相友，麟經可與言。
志宜存遠大，學必探淵源。
但務勤修德，年齡不用論。
聞詩聞禮不赴秋試以七月二十五日離太學八月二十六日至興國軍喜其來也因作是詩
作者：王十朋
朝代：宋

不將蝸角與人爭，走侍雙親蜀道行。
免爲家書憂子美，飽聞情話悅淵明。
一名所得知多少，萬事真宜審重輕。
更願相隨且歸去，田園薄有要同耕。
聞韓帥世忠退保丹陽遠近憂懼州縣議結鄉兵以備不虞閭巷少年貫弓走馬若有得色感而有作
作者：王十朋
朝代：宋

逆虜縱橫未剪齊，王師退保浙江西。
羽書日報猶未息，戎捷遠來何太稽。
千里戰雲新鬼哭，滿天陰雨夜烏啼。
臂弓腰箭誰家子，竟日鳴鞭躍馬蹄。
聞韶美侍郎易任廣漢·其一
作者：王十朋
朝代：宋

帝眷甘泉舊，綸恩換虎符。
神應馳北闕，眼已見西湖。
霖雨思賢甚，仙槎到漢無。
書梁形夢寐，大厦待公扶。
聞韶美侍郎易任廣漢·其二
作者：王十朋
朝代：宋

書欲臨邛去，公俄廣漢行。
湖欣遇房相，詩擬和劉兄。
爲郡人生貴，還鄉晝錦榮。
無從陪杖屨，老我欲歸耕。
聞馬綱復行舊路聖主之恩諸公奏議之力也元章用前韵喜而和之
作者：王十朋
朝代：宋

利博仁言亟奏聞，恩光萬里燭夔門。
綱船已免□□□，棧道不應愁鶻孫。
村落烟餘烟火□，□□□息斧斤痕。
坐看巴蜀回生意，放我歡呼到酒尊。
肃宗
作者：王十朋
朝代：宋
体裁：七言绝句

张后宫中巧弄权，上皇西内老谁怜。杜陵独念君臣义，长向云安拜杜鹃。
肅宗
作者：王十朋
朝代：宋

張后宮中巧弄權，上皇西內老誰憐。
杜陵獨念君臣義，長向雲安拜杜鵑。
胜书记蜀僧也和予游玄通一诗用赠讷老韵酬
作者：王十朋
朝代：宋
体裁：七言绝句

未向夔门访武侯，禅房杖屦谩通幽。题诗况有诗僧和，深喜庐山得胜游。
胡氏挽詩
作者：王十朋
朝代：宋

婺女生賢女，端宜配德星。
登堂飲姑乳，調膽教兒經。
子舍春猶盛，孫枝葉已青。
韓碑紀遺懿，彤管繼芳馨。
胡氏挽诗
作者：王十朋
朝代：宋
体裁：五言律诗

婺女生贤女，端宜配德星。登堂饮姑乳，调胆教儿经。子舍春犹盛，孙枝叶已青。韩碑纪遗懿，彤管继芳馨。
胡邦衡以集英殿修撰知漳州正人起废有识相贺诗以志喜
作者：王十朋
朝代：宋

左右同时两舍人，莫年得郡偶为邻。
泉山久着痴顽老，漳浦新除正直人。
热撰可能酬壮节，炎州聊復屈朱轮。
拾遗补过须公辈，汲黯行归侍紫宸。
胡邦衡以集英殿修撰知漳州正人起废有识相贺诗以志喜
作者：王十朋
朝代：宋

左右同时两舍人，莫年得郡偶为邻。泉山久著痴顽老，漳浦新除正直人。热撰可能酬壮节，炎州聊复屈朱轮。拾遗补过须公辈，汲黯行归侍紫宸。
胡邦衡以集英殿修撰知漳州正人起廢有識相賀詩以志喜
作者：王十朋
朝代：宋

左右同時兩舍人，莫年得郡偶爲鄰。
泉山久著癡頑老，漳浦新除正直人。
熱撰可能酬壯節，炎州聊復屈朱輪。
拾遺補過須公輩，汲黯行歸侍紫宸。
能仁禅寺
作者：王十朋
朝代：宋
体裁：五言绝句

不到能仁久，欣闻赐额还。浮云已过眼，依旧好青山。
能仁禪寺
作者：王十朋
朝代：宋

不到能仁久，欣聞賜額還。
浮雲已過眼，依舊好青山。
腊尽日又雪洪复作五白诗再和
作者：王十朋
朝代：宋

天地俱同数，嘉平欲尽时。柳飘彭泽絮，松压大夫枝。越绝山飞泄，文登石产芝。滥骑为郡马，深愿谷相宜。日掩云间色，榆栽天上株。芳联仙桂籍，穷送旧桃符。远岫明庐阜，澄江接带湖。宣麻开晋国，入蔡忆金吾。
腊尽日又雪洪复作五白诗再和·其一
作者：王十朋
朝代：宋

天地俱同数，嘉平欲尽时。柳飘彭泽絮，松压大夫枝。越绝山飞泄，文登石产芝。滥骑为郡马，深愿谷相宜。
腊尽日又雪洪復作五白诗再和·其一
作者：王十朋
朝代：宋

天地俱同数，嘉平欲尽时。
柳飘彭泽絮，松压大夫枝。
越绝山飞洩，文登石产芝。
滥骑为郡马，深愿谷相宜。
腊尽日又雪洪復作五白诗再和·其二
作者：王十朋
朝代：宋
体裁：五言律诗

日掩云间色，榆栽天上株。芳联仙桂籍，穷送旧桃符。远岫明庐阜，澄江接带湖。宣麻开晋国，入蔡忆金吾。
腊日与同官小集八阵台观武侯新祠
作者：王十朋
朝代：宋

伏几何时腊又逢，天涯尊酒记游从。
未于山下祠黄石，且向江濆谒卧龙。
青眼共看官舍柳，白头相对雪天峯虎。
符愿逐桃符换，万里归心一片浓。
腊日与同官小集八阵台观武侯新祠
作者：王十朋
朝代：宋

伏几何时腊又逢，天涯尊酒记游从。未于山下祠黄石，且向江濆谒卧龙。青眼共看官舍柳，白头相对雪天峰。虎符愿逐桃符换，万里归心一片浓。
腊日与守约同舍赏梅西湖
作者：王十朋
朝代：宋
体裁：古风

西湖处士安在哉，湖山如旧梅花开。见花如见处士面，神清骨冷无纤埃。不将时节较早晚，风味自是花中魁。暗香和月入佳句，压尽今古无诗才。武林深处景益胜，十里眼界多琼瑰。北枝贪睡南枝醒，枝屦得得搀出来。旅中兹游殊不恶，况有佳友衔清杯。手折林间一枝雪，头上带得新春回。
腊月二十八日与知宗提举分岁郡中啜茶于北楼赏梅于忠献堂知宗即席有诗次韵并简提舶
作者：王十朋
朝代：宋

老病踰年卧晋江，耽诗性癖未能降。园林牢落梅经眼，岁月峥嵘酒满缸。堂上焚香敬勋德，楼头回首念家乡。黄柑未拜萧嵩赐，乡味分珍谩一双。
腊月二十八日与知宗提举分岁郡中啜茶于北楼赏梅于忠献堂知宗即席有诗次韵并简提舶
作者：王十朋
朝代：宋

老病踰年卧晋江，躭诗性癖未能降。
园林牢落梅经眼，岁月峥嵘酒满缸。
堂上焚香敬勋德，楼头回首念家乡。
黄甘未拜萧嵩赐，乡味分珍谩一双。
腊月望日出郊探春游告成观谒大禹祠酌菲饮泉遂至龙瑞宫观禹穴薄暮而还
作者：王十朋
朝代：宋

禹葬稽山不记年，丹青落尽庙依然。
神文秘在藏书穴，俭德流为菲饮泉。
龙瑞峯峦高近日，鑑湖烟水阔浮天。
东州佳处畧经眼，自笑好奇如马迁。
腊月望日出郊探春游告成观谒大禹祠酌菲饮泉遂至龙瑞宫观禹穴薄暮而还
作者：王十朋
朝代：宋

禹葬稽山不记年，丹青落尽庙依然。神文秘在藏书穴，俭德流为菲饮泉。龙瑞峰峦高近日，鉴湖烟水阔浮天。东州佳处略经眼，自笑好奇如马迁。
臘日與同官小集八陣臺觀武侯新祠
作者：王十朋
朝代：宋

伏幾何時臘又逢，天涯尊酒記游從。
未於山下祠黄石，且向江濆謁卧龍。
青眼共看官舍柳，白頭相對雪天峯虎。
符願逐桃符換，萬里歸心一片濃。
臘日與守約同舍賞梅西湖
作者：王十朋
朝代：宋

西湖處士安在哉，湖山如舊梅花開。
見花如見處士面，神清骨冷無纖埃。
不將時節較早晚，風味自是花中魁。
暗香和月入佳句，壓盡今古無詩才。
武林深處景益勝，十里眼界多瓊瑰。
北枝貪睡南枝醒，枝屨得得攙出來。
旅中茲游殊不惡，况有佳友銜清杯。
手折林間一枝雪，頭上带得新春回。
臘月二十八日與知宗提舉分歲郡中啜茶于北樓賞梅於忠獻堂知宗即席有詩次韵并簡提舶
作者：王十朋
朝代：宋

老病踰年卧晉江，躭詩性癖未能降。
園林牢落梅經眼，歲月崢嶸酒滿缸。
堂上焚香敬勳德，樓頭回首念家鄉。
黄甘未拜蕭嵩賜，鄉味分珍謾一雙。
臘月望日出郊探春游告成觀謁大禹祠酌菲飲泉遂至龍瑞宮觀禹穴薄暮而還
作者：王十朋
朝代：宋

禹葬稽山不記年，丹青落盡廟依然。
神文秘在藏書穴，儉德流爲菲飲泉。
龍瑞峯巒高近日，鑑湖烟水闊浮天。
東州佳處畧經眼，自笑好奇如馬遷。
臘盡日又雪洪復作五白詩再和·其一
作者：王十朋
朝代：宋

天地俱同數，嘉平欲盡時。
柳飄彭澤絮，松壓大夫枝。
越絕山飛洩，文登石産芝。
濫騎爲郡馬，深願穀相宜。
臘盡日又雪洪復作五白詩再和·其二
作者：王十朋
朝代：宋

日掩雲間色，榆栽天上株。
芳聯仙桂籍，窮送舊桃符。
遠岫明廬阜，澄江接带湖。
宣麻開晉國，入蔡憶金吾。
臨行至貢院觀桂贈致約
作者：王十朋
朝代：宋

竊祿清源愧不才，貢闈臨去尚徘徊。
青青萬本新移桂，盡是梅仙手爲栽。
自秋七月不雨至于春二月十九日仅得雨昌龄作贺诗予未及和而雨止矣遂次韵以闵之
作者：王十朋
朝代：宋

水旱年年费请求，仰勤汤祷与尧畴。何时三十六雨足，当宁免怀云汉忧。一杯未吸瓮头春，三叠聊攲雨裛尘。不用遽兴风伯讼，弘羊真是可烹人。
自秋七月不雨至于春二月十九日仅得雨昌龄作贺诗予未及和而雨止矣遂次韵以闵之·其一
作者：王十朋
朝代：宋
体裁：七言绝句

水旱年年费请求，仰勤汤祷与尧畴。何时三十六雨足，当宁免怀云汉忧。
自秋七月不雨至于春二月十九日仅得雨昌龄作贺诗予未及和而雨止矣遂次韵以闵之·其二
作者：王十朋
朝代：宋

一杯未吸瓮头春，三叠聊攲雨裛尘。不用遽兴风伯讼，弘羊真是可烹人。
自秋七月不雨至于春二月十九日仅得雨昌龄作贺诗予未及和而雨止矣遂次韵以闵之·其二
作者：王十朋
朝代：宋

一杯未吸瓮头春，三迭聊欹雨裛尘。
不用遽兴风伯讼，弘羊真是可烹人。
自秋七月不雨至于春二月十九日僅得雨昌齡作賀詩予未及和而雨止矣遂次韻以閔之·其一
作者：王十朋
朝代：宋

水旱年年費請求，仰勤湯禱與堯疇。
何時三十六雨足，當宁免懷雲漢憂。
自秋七月不雨至于春二月十九日僅得雨昌齡作賀詩予未及和而雨止矣遂次韻以閔之·其二
作者：王十朋
朝代：宋

一杯未吸甕頭春，三疊聊欹雨裛塵。
不用遽興風伯訟，弘羊真是可烹人。